Lasanble i aprouv prozedlwa pour kontrol lalkol - Seychelles Nation\nLasanble ti dan son sesyon yer apremidi aprouv en prozedlwa pour kontrol transformasyon, prodiksyon, promosyon, lavant ou lavertisman labwason alkolize (Alcoholic Drinks Control Bill).\nSa ti vin apre bokou deba e plizyer lezot propozisyon lamannman ki bann manm ek minis ti agree lo la anplis ki prozedlwa orizinal.\nSete minis responsab pour lasante Msye Jean-Paul Adam ki ti prezant sa prozedlwa pour konsiderasyon ek laprouvasyon Lasanble.\nLenportans pour ranforsi lezislasyon otour kontrol lalkol i dan en lapros lasante piblik pour donn en meyer soutyen bann fanmir e redwir bann risk ki nou zanfan i fer fas avek.\nI ti dir ki en letid ki Lotorite Lasante Piblik ti fer an 2015, in montre ki i annan dan nou pei en gran problenm konsonmasyon lakol ki konmans tre boner dan lavi nou bann zenn.\nMinis Adam i dir sa rapor i osi montre ki parmi bann zanfan ki dan laz lekol segonder 48% parmi zot in raporte ki zot in konsonm lalkol omwen en fwa pandan sa letan kot sa letid ti pe ganny fer.\n“I en konsern pour nou tou ki bann zenn a sa laz vreman vilnerab, ki preski lanmwatye nou popilasyon zenn pe konsonm lalkol. Lot statistik ki’n sorti dan sa rapor i laz tre zenn ki en zanfan i konmans servi lalkol e sa kiltir entrodwir lalkol avek zanfan a en laz tre zenn i konmans dan lakour e sa letid in montre ki 21% zanfan 10 a 11-an ti’n osi ganny sans konsonm lalkol tandis ki 22% parmi zanfan 12 a 13-an ti’n ganny sans konsonm lalkol. Sa bann sif i montre en problenm pli larz dan nou sosyete e lenportans pour nou ranforsi nou kapasite pour entervenir,” Minis Adam ti fer resorti.\nI dir sa lalwa pa pou fonksyonn litousel me konzwentman avek bann lezot aksyon ki gouvernman pe pran atraver diferan lorganizasyon ek lazans.\nBi en tel prozedlwa alor se pour protez lasante dimoun par anpes konsonmasyon eksesiv labwason alkolize, protez lasante zanfan anba laz e anpese ki zot ganny akse avek labwason alkolize, dekouraz prodiksyon lokal bann labwason alkolize osi byen ki zot promosyon, asire ki bann labwason alkolize i ganny byen label e kot son poursantaz lalkol ek lezot zengredyen ladan i ganny byen demarke e defini, ki ler lavant labwason alkolize i byen defini par lalwa e ki enteryer Victoria i ganny demarke konman en landrwa kot labwason alkolize napa drwa ganny vann pour asire ki latmosfer dan sa landrwa i enn ki pli akeyan e pli konfortab pour tou dimoun.\nSa prozedlwa i annan kat parti e Parti 2 i koz lo en moratwar lo nouvo laysenns pour prodwi lalkol.\nFodre dir ki ti annan bokou deba lo sa prozedlwa. I annan manm ki ti fer resorti ki sa prozedlwa parey i ete pa pou rezourd sa problenm lalkol ki son lavertisman i konmans dan lakour e in tap nou tre for e pe fer bokou ditor e koz konplikasyon lasante e i vreman neseser ki nou fer keksoz pour adres problenm lalkol.\nBokou manm ti met lanfaz lo ledikasyon nou dimoun pour ki zot kapab pran zot responsabilite e konsonm lalkol an moderasyon, nesesite pour lapolis ranforsi lalwa ki anfors, problenm konsonmasyon lalkol an piblik, problenm lalkol dan Lari Bazar ek nwizans ki i anmennen dan sa landrwa e nesesite pour pran aksyon pour adres sa problenm o pli vit posib, kantite laboutik ki vann lalkol ki’n ogmante en sel kou parmi plizyer lezot pwen konsern ankor.\nBann manm ti dan staz komite fer plizyer propozisyon lamannman dan sa prozedlwa e zot in demande ki i annan plis konsiltasyon pour ki en meyer solisyon i ganny agree pour Lari Bazar.\nMinis Adam ti dir gouvernman i pare pour fer plis konsiltasyon lo sa size e osi lezot pwen parey annan serten landrwa dezinyen pour vann lalkol pour osi anpes nwizans koze par konsonmasyon lalkol e redonn Lari Bazar lenportans ki i merite.\nLasanble Nasyonal pou repran son travay Mardi antretan ki bann manm Bills Committee i fer travay lo plizyer prozedlwa ki devan li.


“Kris i Pisans Bondye” | Apros Bondye\n1-3. (a) Ki leksperyans efreyan bann disip ti pas ladan lo Lanmer Galile, e ki Zezi ti fer? (b) Akoz i apropriye ki Zezi i ganny apele “pisans Bondye”?\nBANN disip ti per. Zot ti pe travers Lanmer Galile, kan en sel kou en tanpet ti deklare. San dout zot ti’n deza vwar tanpet lo sa lak avan sa—apre tou, serten sa bann zonm ti bann peser ki ti annan leksperyans. * (Matye 4:18, 19) Me sa ti en “gro divan” ki ti fer lanmer vreman azite en sel kou. Sa bann zonm ti fer tou sa ki zot kapab pour diriz sa kannot, me sa tanpet ti pli for ki zot. Bann laroul ti pe “tap avek kannot,” ki ti pe konmans ranpli avek delo. Malgre tou sa bann mouvman, Zezi ti pe dormi deryer dan kannot, byen fatige apre en gran lazournen ki i ti’n ansenny bann lafoul. Bann disip, ki ti per pangar zot a perdi zot lavi, ti lev li e sipliye: “Senyer, sov nou! Nou pe mor!”—Mark 4:35-38; Matye 8:23-25.\n2 Zezi pa ti per. Avek konfyans, i ti koz severman avek divan ek lanmer: “Silans. Reste trankil.” Deswit, divan ek lanmer ti obeir—sa gro divan ti arete, lanmer ti vin kalm, e “partou ti kalmi.” En gran lafreyer ti pran bann disip. Zot ti demande antre zot: “Lekel sa?” Annefe, ki kalite zonm ki kapab koz severman avek divan ek lanmer konmsi i pe koriz en zanfan malelve?—Mark 4:39-41; Matye 8:26, 27.\n3 Me Zezi pa ti en senp zonm. Zeova ti servi son pwisans pour ed Zezi e i ti donn li osi son pwisans pour li servi dan bann fason ekstraordiner. Zapot Pol ti ganny enspire pour dir ki “Kris i pisans Bondye.” (1 Korentyen 1:24) Dan ki fason Zezi ti servi pwisans Bondye? Ki lefe lafason ki Zezi in servi son pwisans i annan lo nou?\nPwisans sa sel Garson Bondye\n4, 5. (a) Ki pwisans ek lotorite Zeova ti donn son sel Garson? (b) Konman sa Garson ti ganny ekipe pour akonpli travay kreasyon son Papa?\n4 Annou vwar sa pwisans ki Zezi ti annan avan i ti vin lo later konman en imen. Zeova ti servi son prop “pisans eternel” kan i ti kree son sel Garson, ki ti plitar ganny apele Zezi Kri. (Romen 1:20; Kolosyen 1:15) Apre sa, Zeova ti donn son Garson en gran pwisans ek lotorite, par donn li sa latas pour akonpli Son travay kreasyon. Konsernan son Garson, Labib i dir: “Par li, tou keksoz ti ganny fer, e napa nanryen dan kreasyon ki’n ganny fer san li.”—Zan 1:3.\n5 Nou kapab konpran selman en pti gin grander e degre sa travay ki Zezi ti gannyen. Zis mazin sa pwisans ki i ti bezwen annan pour kree tou sa milyon lanz pwisan, sa liniver fizik avek son bilyon galaksi, e later avek tou sa varyete keksoz vivan lo la. Pour akonpli sa bann latas, sa sel Garson ti annan lafors pli pwisan dan liniver a son dispozisyon—lespri sen Bondye. I ti en gran plezir pour sa garson vin sa Zouvriye Abil, ki Zeova ti servi pour kree tou lezot keksoz.—Proverb 8:22-31.\n6. Apre son lanmor lo later ek son rezireksyon, ki pwisans ek lotorite Zezi ti gannyen?\n6 Eski sa sel Garson ti kapab ganny plis pwisans ek lotorite ki sa? Apre lanmor Zezi lo later ek son rezireksyon, i ti dir: “Mon’n ganny tou pouvwar dan lesyel ek lo later.” (Matye 28:18) Wi, Zezi ti’n ganny sa abilite ek sa drwa pour demontre son pwisans dan liniver antye. Konman “Rwa-de-rwa, Senyer-de-senyer,” Zezi in ganny otorize pour “detri tou lotorite, pouvwar spirityel ek tou pisans”—vizib e envizib—ki opoz son Papa. (Revelasyon 19:16; 1 Korentyen 15:24-26) Bondye in ‘plas tou keksoz anba lotorite’ Zezi, eksepte Zeova li menm.—Ebre 2:8; 1 Korentyen 15:27.\n7. Akoz nou kapab asire ki Zezi pa pou zanmen mal servi sa pwisans ki Zeova in donn li?\n7 Eski nou bezwen trakase ki Zezi i kapab mal servi son pwisans? Absoliman non! Zezi i vreman kontan son Papa e i pa pou zanmen fer nanryen pour depler li. (Zan 8:29; 14:31) Zezi i konn tre byen konman Zeova pa zanmen mal servi son gran pwisans. Zezi in obzerve pour li menm ki Zeova i rod loportinite “pour li montre son lafors an faver bann ki zot leker i tou pour li.” (2 Kronik 16:9) Annefe, Zezi i demontre menm lanmour parey son Papa pour limanite. Alors nou kapab annan konfyans ki Zezi pou toultan servi son pwisans pour fer dibyen. (Zan 13:1) Zezi in etablir en repitasyon parfe dan sa domenn. Annou egzamin sa pwisans ki i ti annan ler i ti lo later e konman i ti ganny motive pour servi li.\n‘En Profet pwisan, par son bann Parol’\n8. Apre ki i ti’n ganny swazir par lespri sen, ki Zezi ti ganny lotorite pour fer, e konman i ti servi son pwisans?\n8 Aparaman, Zezi pa ti fer mirak ler i ti en pti garson ki ti ankor pe grandi an Nazaret. Me sa ti sanze apre ki i ti batize lannen 29 N.L., ler i ti annan apepre 30 an. (Lik 3:21-23) Labib i dir nou: “Bondye ti konsakre avek pouvwar son Sent-Espri Zezi, . . . partou kot i ti ale, i ti fer dibyen e geri tou bann dimoun ki ti anba pouvwar dyab.” (Akt 10:38) “Fer dibyen”—pa sa i endike ki Zezi ti byen servi son pwisans? Apre ki i ti’n ganny swazir par lespri sen, i ti vin en “profet [pwisan, NW], par son bann aksyon e bann parol.”—Lik 24:19.\n9-11. (a) Kote Zezi ti ansenny plis, e ki difikilte i ti rankontre? (b) Akoz lafoul ti etonnen par son fason ansennyen?\n9 Konman sa ki Zezi ti dir ti montre ki i annan pwisans? I ti souvan ansenny oplenner—lo bor bann lak e lo montanny osi byen dan bann semen e dan bann bazar. (Mark 6:53-56; Lik 5:1-3; 13:26) Bann ki ti pe ekoute ti kapab fasilman ale si son parol pa ti enteres zot. Dan sa letan kot ti napa liv enprimen, bann dimoun ki ti kontan ekoute ti bezwen gard son parol dan zot lespri ek leker. Alors lansennyman Zezi ti bezwen kapte latansyon, kler pour konpran, e fasil pour rapel. Me sa pa ti en problenm pour Zezi. Par egzanp, annou konsider son Sermon lo montanny.\n10 En zour bomaten boner lannen 31 N.L., en lafoul ti rasanble lo en montanny pre avek Lanmer Galile. Serten dimoun ti sorti depi Zide ek Zerizalenm, ki en distans 100 a 110 kilomet avek sa montanny. Lezot ti sorti Tir ek Sidon, de rezyon lakot dan nor. En kantite dimoun malad ti apros Zezi pour tous li, e i ti geri zot tou. Ler ti napa ankor dimoun ki ti byen malad parmi zot, Zezi ti konmans ansennyen. (Lik 6:17-19) Ler i ti fini koze en pe letan apre, lafoul ti byen etonnen par sa ki zot ti’n tande. Akoz?\n11 Plizyer lannen plitar, en dimoun ki ti’n tann sa sermon ti ekrir: “Lafoul ti byen etonnen par mannyer ki i ti ansennyen. . . . I ti ansenny avek lotorite.” (Matye 7:28, 29) Zezi ti koz avek en pwisans ki zot ti kapab santi. I ti koz pour Bondye e i ti siport son lansennyman avek lotorite Parol Bondye. (Zan 7:16) Sa ki Zezi ti dir ti kler, son bann konsey ti konvenkan, e son bann largiman ti enposib pour demanti. Son parol ti abord parti pli enportan en size e osi tous leker bann ki ti ekout li. I ti ansenny zot konman pour trouv boner, konman pour priye, konman pour rod Rwayonm Bondye, e konman pour batir en lavenir asire. (Matye 5:3–7:27) Son parol ti motiv bann ki ti swaf laverite ek ladrwatir. Sa bann dimoun ti pare pour “aret mazin” zis zot menm e abandonn tou keksoz pour kapab swiv li. (Matye 16:24; Lik 5:10, 11) Sa i en laprev pwisans ki parol Zezi ti annan!\n‘En Profet pwisan, par son bann Aksyon’\n12, 13. Ki mannyer Zezi ti montre ki i annan pwisans “par son bann laksyon,” e ki diferan kalite mirak i ti fer?\n12 Zezi ti montre ki i pwisan “par son bann laksyon.” (Lik 24:19) Levanzil i raport plis ki 30 mirak spesifik ki i ti fer—tou par “pisans” Zeova. * (Lik 5:17) Mirak Zezi ti fer lefe dan lavi plizyer milye dimoun. Enn fwa i ti nouri 5,000 zonm e plitar 4,000 zonm “san kont bann madanm ek bann zanfan,” an tou petet sa ti fer apepre 20,000 dimoun!—Matye 14:13-21; 15:32-38.\n“Zot ti vwar Zezi pe marse lo delo”\n13 Zezi ti fer diferan kalite mirak. I ti annan lotorite lo bann demon. I ti sas zot san okenn problenm. (Lik 9:37-43) I ti annan pouvwar lo bann keksoz, parey ler i ti fer delo vin diven. (Zan 2:1-11) Son bann disip ti sirprann kan i ti mars lo lanmer Galile ki ti byen azite. (Zan 6:18, 19) Zezi ti annan kontrol lo maladi, par geri bann defo avek bann lorgann, bann maladi ki dimoun ti pe soufer lontan avek, ek bann maladi grav. (Mark 3:1-5; Zan 4:46-54) I ti fer sa bann gerizon dan plizyer fason. Omwen en dimoun ti ganny geri menm si i ti lwen avek Zezi, tandis ki lezot ti santi Zezi tous zot. (Matye 8:2, 3, 5-13) Serten ti ganny geri deswit, lezot dousman dousman.—Mark 8:22-25; Lik 8:43, 44.\n14. Anba ki sirkonstans Zezi ti demontre ki i annan pwisans pour fer en dimoun mor revin vivan?\n14 Sa ki pli remarkab se ki Zezi ti annan pwisans pour fer en dimoun mor revin vivan. Labib i raport trwa rezireksyon ki Zezi ti fer. I ti redonn en fiy 12 an avek son paran, en sel zanfan avek son manman vev, e en frer byenneme avek son bann ser. (Lik 7:11-15; 8:49-56; Zan 11:38-44) Ti napa okenn sirkonstans ki ti tro difisil pour li. I ti resisit sa pti fiy 12 an lo son lili zis en pti moman apre son lanmor. I ti resisit garson sa vev lo en lanmak, san dout zour son lanmor menm. I ti resisit Lazar dan son tonbo apre ki i ti’n mor depi kat zour.\nI ti servi son Pwisans dan en Fason responsab, avek Konsiderasyon e dan Lentere lezot\n15, 16. Ki levidans i annan ki Zezi pa ti servi son pwisans dan en fason egois?\n15 Eski ou kapab mazinen ki kantite labi ti pou annan si pwisans ki Zezi ti annan ti ganny donnen avek en dirizan enparfe? Me Zezi ti napa okenn pese. (1 Pyer 2:22) I pa ti les li ganny enfliyanse par legoism, lanbisyon, ek vorasite ki motiv bann imen enparfe pour servi zot pwisans pour fer ditor lezot.\n16 Zezi pa ti servi son pwisans dan en fason egois, i pa ti zanmen servi li pour son prop lentere personnel. Kan i ti lafen, i ti refize fer ros vin dipen pour li manze. (Matye 4:1-4) Sa pti gin keksoz ki i ti posede ti levidans ki i pa ti servi son pwisans pour li benefisye avek bann keksoz materyel. (Matye 8:20) I annan lezot levidans ki montre ki i pa ti egois ler i ti fer bann mirak. Ler i ti fer mirak, sa ti kout li akoz letan i ti geri bann malad, en lafors ti sorti avek li. I ti konsyan ki lafors ti sorti avek li, menm dan ka kot i ti fer zis en sel gerizon. (Mark 5:25-34) Pourtan, i ti les lafoul dimoun tous li, e zot ti ganny geri. (Lik 6:19) Sa i vreman en leta lespri sakrifis!\n17. Konman Zezi ti demontre ki i ti servi son pwisans dan en fason responsab?\n17 Zezi ti servi son pwisans dan en fason responsab. I pa ti zanmen fer bann mirak zis pour li demonstre oubyen fer vantar. (Matye 4:5-7) I pa ti pare pour fer bann siny senpleman pour satisfer kiryozite Erod ki ti annan move lentansyon. (Lik 23:8, 9) Olye fer piblisite lo son pwisans, Zezi ti souvan demann bann ki i ti geri pour pa dir personn. (Mark 5:43; 7:36) I pa ti anvi dimoun tir konklizyon lo li, baze lo bann rapor enpresyonan.—Matye 12:15-19.\n18-20. (a) Kwa ki ti enfliyans lafason ki Zezi ti servi son pwisans? (b) Konman ou santi konsernan lafason ki Zezi ti geri en zonm sourd?\n18 Sa zonm pwisan, Zezi, ti vreman diferan avek bann dirizan ki ti demontre zot pwisans san pran okenn konsiderasyon bezwen ek soufrans lezot. Zezi ti enterese avek dimoun. Zis vwar en dimoun pe soufer ti tous li en kantite ki i ti santi li pouse pour soulaz son soufrans. (Matye 14:14) I ti pran an konsiderasyon zot santiman ek bezwen. Son lentere ranpli avek tandres ti enfliyans lafason ki i ti servi son pwisans. En legzanp tousan i ganny trouve dan Mark 7:31-37.\n19 Sa zour, bann lafoul dimoun ti trouv Zezi e zot ti anmenn en kantite dimoun malad kot li, e i ti geri zot tou. (Matye 15:29, 30) Me Zezi ti swazir en zonm partikilye dan sa lafoul e donn li en latansyon spesyal. Sa zonm ti sourd e apenn si i ti kapab koze. I tre probab ki Zezi ti santi ki sa zonm ti en pe per oubyen anbarase. Avek konsiderasyon, Zezi ti anmenn sa zonm alekar—lwen avek lafoul—dan en landrwa prive. Apre Zezi ti servi bann siny pour fer sa zonm konnen ki i ti pe al fer. I ti “met son ledwa dan son zorey, ti krase e tous son lalang.” * (Mark 7:33) Apre, Zezi ti lev son lizye ver lesyel e fer en pti lapriyer. Mesaz ki sa zonm ti pou gannyen par sa bann aksyon se, ‘Sa ki mon pe al fer pour ou i gras a pwisans sorti kot Bondye.’ Finalman, Zezi ti dir: “Ouver!” (Mark 7:34) Toudswit, sa zonm ti kapab tande, e i ti kapab koz byen.\n20 Menm ler i ti servi son pwisans ki Bondye in donn li pour geri bann ki ti pe soufer, Zezi ti montre en gran lentere pour zot santiman. I vreman tousan pour mazin sa! Pa i rekonfortan pour konnen ki Zeova in met son Rwayonm Mesyanik dan lanmen en dirizan ki konpran lezot?\nEn Siny bann Keksoz ki pe vini\n21, 22. (a) Ki bann mirak Zezi ti demontre? (b) Vi ki Zezi ti annan kontrol lo bann lafors dan lanatir, ki nou kapab ekspekte anba dominasyon son Rwayonm?\n21 Bann mirak ki Zezi ti fer ler i ti lo later ti zis en avangou bann pli gran benediksyon ki pou arive ler i dirize konman Lerwa. Dan nouvo lemonn Bondye, Zezi pou fer ankor mirak—me sa voyaz lo later antye! Annou vwar serten sa bann lespwar merveye.\n22 Zezi pou aranz lanvironnman later dan en fason parfe. Rapel ki i ti demontre kontrol lo bann lafors dan lanatir par kalme en tanpet divan. Alor, san dout, anba dominasyon Rwayonm Kris, limanite pa pou bezwen per ki zot ganny afekte avek siklonn, tranbleman-d-ter, eripsyon volkan, oubyen lezot dezas natirel. Vi ki Zezi i sa Zouvriye Abil ki Zeova ti servi pour kree later ek tou lavi lo la, i konn tre byen later. I konnen konman pour servi byen son bann resours. Anba son dominasyon, later antye pou vin en Paradi.—Lik 23:43.\n23. Konman Lerwa, ki mannyer Zezi pou satisfer bezwen limanite?\n23 Ki nou pou dir konsernan bann bezwen ki imen i annan? Zezi ti annan sa abilite pour donn sifizaman manze plizyer mil dimoun, par servi zis en pti gin provizyon. Sa i asir nou ki son dominasyon pou met en lafen avek lafanmin. Annefe, en labondans manze, ki pou ganny byen distribye, pou elimin lafanmin pour touzour. (Psonm 72:16) Son kontrol lo maladi i dir nou ki bann dimoun malad, aveg, sourd, andikape, e bwate pou ganny geri—konpletman e pour touzour. (Izai 33:24; 35:5, 6) Son abilite pour resisit bann ki’n mor i garanti nou ki son pouvwar konman en Lerwa dan lesyel i enkli sa pwisans pour resisit plizyer milyon dimoun ki son Papa i kontan pour resisite.—Zan 5:28, 29.\n24. Ler nou reflesir lo pwisans Zezi, ki nou devret gard antet, e akoz?\n24 Ler nou reflesir lo pwisans Zezi, annou kontinyen gard antet ki sa Garson i imit son Papa parfetman. (Zan 14:9) Lafason ki Zezi i servi son pwisans i donn nou en levidans kler lo lafason ki Zeova i servi son pwisans. Par egzanp, mazin konsernan sa fason ranpli avek lafeksyon ki Zezi ti geri en lepre. Zezi ti pran pitye pour li, i ti tous lanmen sa zonm e i ti dir: “Mon oule.” (Mark 1:40-42) Par mwayen bann resi parey sa enn, an realite Zeova pe dir nou, ‘Se koumsa ki mon servi mon pwisans!’ Eski ou pa ganny motive pour loue nou Bondye tou pwisan e remersye li ki i servi son pwisans dan en tel fason ranpli avek lanmour?\n^ par. 1 Bann tanpet san ekspekte i souvan arive lo Lanmer Galile. Parski i lo en altitid ki ba (apepre 200 met anba nivo delo), ler i pli so dan lezot landrwa dan zalantour, sa i kree bann boulversman dan latmosfer. Bann gro divan i desann dan Vale Zourden sorti lo montanny Ermonn, ki sitye dan nor. En letan i kapab kalm e en sel kou en movetan ek en tanpet vyolan i deklare.\n^ par. 12 Anplis ki sa, parfwa Levanzil i group plizyer mirak anba en sel deskripsyon zeneral. Par egzanp, enn fwa en “lavil an antye” ti vin vwar li, e i ti geri “en kantite” dimoun malad.—Mark 1:32-34.\n^ par. 19 Krase ti en mwayen oubyen en siny gerizon ki ti ganny aksepte par bann Zwif ek lezot nasyon. Bann let ekrir par bann sef relizye Zwif i montre ki lakras ti ganny servi dan bann gerizon. Petet Zezi ti krase senpleman pour montre sa zonm ki i ti pe al ganny geri. Parkont, Zezi pa ti pe servi lakras konman en mwayen gerizon natirel.\nIzai 11:1-5 Konman Zezi i servi son pwisans, e ki konfyans nou kapab annan dan son dominasyon?\nMark 2:1-12 Ki lotorite Zezi ti gannyen ler i ti geri dimoun?\nZan 6:25-27 Menm si Zezi ti satisfer bezwen fizik bann dimoun par fer mirak, ki lobzektif prensipal son minister?\nZan 12:37-43 Akoz serten ki ti vwar mirak Zezi pa ti met lafwa dan li, e ki nou kapab aprann atraver sa?\nKi ou Rwayonm i vini Me kan?\nPartaze Partaze “Kris i Pisans Bondye”


Regle bann dezakor avek lanmour | Letid\nRegle bann dezakor avek lanmour\n‘Al parmi tou zabitan bann nasyon e fer zot vin mon bann disip’\nKi mannyer ou fer bann desizyon personnel?\nEski Labib i ankor pe sanz ou lavi?\nProfit plennman bann provizyon sorti kot Zeova\nLIR AN Afrikaans Aukan Baoule Batak (Karo) Batak (Toba) Biak Bislama Cakchiquel (Central) Cambodian Chitonga Chokwe Chol Cibemba Cinyanja Dangme Drehu English Ewe Fon French Ga Garifuna Greenlandic Haitian Creole Hmong (White) Iban Italian Javanese Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Kreol Seselwa Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nyaneka Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Tzeltal Umbundu Uruund Venda Wallisian Wayuunaiki Welsh Xhosa Zulu\nLatour Veyer (Edisyon letid) | May 2016\n“Viv anpe avek kanmarad.”—MARK 9:50.\nKANTIK: 39, 77\nKi konsey Zezi ti donnen pour ed nou regle bann dezakor avek lanmour?\nKi bann kestyon en Kretyen i kapab demann son lekor ler i pe mazin lo ki mannyer pour regle bann dezakor avek lezot?\nKi mannyer nou kapab servi sa trwa letap ki dan Matye 18:15-17 pour regle serten dezakor?\n1, 2. Ki bann dezakor ki i annan dan liv Zenez e akoz sa i devret enteres nou?\nESKI ou’n deza mazin lo bann dezakor ki bann dimoun dan Labib ti annan? Dan zis sa bann premye sapit dan liv Zenez, nou vwar ki Kaen ti touy Abel (Zenez 4:3-8). Lamek ti touy en zonm ki ti’n bles li (Zenez 4:23). Bann berze Abraam ek bann berze Lot ti dispit avek kanmarad (Zenez 13:5-7). Agar ti santi li pli siperyer ki Sara e Sara ti ankoler avek Abraam (Zenez 16:3-6). Yismael ti kont tou dimoun e tou dimoun ti kont li.—Zenez 16:12.\n2 Akoz sa bann dezakor i dan Labib? Parski nou kapab aprann avek legzanp sa bann dimoun enparfe ki ti annan bann problenm. Vi ki nou osi nou enparfe e nou annan menm problenm, nou pou kapab imit bann bon legzanp e evite imit bann move legzanp ki dan Labib. (Romen 15:4) Ler nou fer sa, nou pou kapab aprann ki mannyer pour viv anpe avek kanmarad.\n3. Ki topik sa lartik pou koz lo la?\n3 Dan sa lartik, nou pou aprann akoz nou bezwen regle bann dezakor e ki mannyer nou pou kapab fer sa. Nou pou osi aprann serten prensip Labib ki pou ed nou rezourd bann problenm e annan en bon relasyon avek Zeova ek lezot.\nAKOZ BANN SERVITER BONDYE I DEVRET REGLE BANN DEZAKOR?\n4. Ki latitid ki’n propaze dan lemonn e ki rezilta sa in anmennen?\n4 Satan i sa rezon prensipal akoz i annan divizyon ek sa kantite dezakor parmi bann dimoun. Akoz nou dir sa? Dan zarden Edenn, Satan ti dir ki tou dimoun i kapab e devret desid pour li menm kwa ki byen e kwa ki mal, san pran kont sa ki Bondye i dir. (Zenez 3:1-5) Me ler nou get dan sa lemonn ozordi, nou vwar ki sa kalite latitid in anmenn zis problenm. En kantite dimoun i santi ki zot annan sa drwa pour desid pour zot menm kwa ki byen e kwa ki mal. Zot orgeye, egois, konpetitif e zot tanpi konnen si zot desizyon i fer ditor lezot. En latitid koumsa i zis fer dimoun pa tonm dakor avek kanmarad. Labib i rapel nou ki si nou ankoler vitman, nou pou annan bokou dezakor avek lezot e nou pou fer bokou pese.—Proverb 29:22.\n5. Ki mannyer Zezi ti ansenny dimoun pour regle dezakor?\n5 Dan son sermon lo montanny, Zezi ti ansenny son bann disip pour fer lape e konman pour anpes annan bann dezakor menm si i paret ki sa pa ti dan zot prop lentere. Par egzanp, i ti dir ki zot devret zantiy, fer lape avek lezot, retir bann move santiman parey lakoler, regle deswit bann dezakor e pour kontan zot lennmi.—Matye 5:5, 9, 22, 25, 44.\n6, 7. (a) Akoz i enportan pour regle deswit bann dezakor? (b) Ki bann kestyon ki tou serviter Zeova i devret demann son lekor?\n6 Ozordi, nou ador Zeova ler nou fer lapriyer, ler nou prese e ler nou asiste nou bann renyon. Si nou pa viv anpe avek nou bann frer ek ser, Zeova pa pou aksepte nou ladorasyon. (Mark 11:25) Pour vin zanmi Zeova, nou bezwen pardonn lezot ler zot fer bann fot.—Lir Lik 11:4; Efezyen 4:32.\nEski deswit ou pardonn ou bann frer ek ser?\n7 Zeova i ekspekte ki tou son bann serviter i pare pour pardonnen e viv anpe avek lezot. Nou kapab demann nou lekor: ‘Eski deswit mon pardonn mon bann frer ek ser? Eski mon kontan pas letan avek zot?’ Si ou vwar ki ou bezwen fer plis zefor pour pardonn lezot, demann led avek Zeova dan lapriyer. Nou Papa ki dan lesyel pou reponn lapriyer tou bann ki annan limilite.—1 Zan 5:14, 15.\nESKI OU KAPAB OUBLIY EN LOFANS?\n8, 9. Ki nou devret fer ler nou ganny ofanse?\n8 Nou tou nou enparfe, alor nou kapab ekspekte ki sa ki lezot i dir e fer i kapab ofans nou. (Eklezyast 7:20; Matye 18:7) Ki mannyer ou pou reazir? Nou kapab aprann en leson enportan avek sa leksperyans ki swiv: Dan en rankont, en ser ti akeyir de frer. Me enn sa frer ti ofanse par lafason ki sa ser ti akeyir li. Ler sa de frer ti tousel, sa frer ki ti’n ganny ofanse ti konmans kritik sa ser. Me sa lot frer ti rapel li ki sa ser ti’n servi Zeova pour 40 an, malgre i ti’n pas dan bokou problenm. I ti asir li ki sa ser pa’n ofans li par ekspre. Ki mannyer sa frer ki ti’n ganny ofanse ti reazir? I ti dir, “Ou annan rezon.” Apre sa, i ti deside pour oubliy tou sa ki ti’n arive.\n9 Ki leson nou kapab tire avek sa leksperyans? Ler en dimoun i ofans nou, nou kapab swazir ki mannyer pour reazir. En dimoun ki annan lanmour i touzour pare pour pardonnen. (Lir Proverb 10:12; 1 Pyer 4:8.) Ler nou “oubliy en lofans” sa i en zoli keksoz pour Zeova. (Proverb 19:11; Eklezyast 7:9) La prosenn fwa ki en dimoun i dir ouswa fer en keksoz ki ofans ou, demann ou lekor: ‘Eski mon kapab oubliy sa lofans? Eski mon vreman bezwen kontinyen mazin lo sa lofans?’\n10. (a) Ki ti premye reaksyon en ser ler lezot ti’n dir bann keksoz negatif lo li? (b) Ki bann panse dan Labib ki ti ed sa ser viv anpe avek lezot?\n10 Ler lezot i dir bann keksoz negatif lo nou, i kapab difisil pour oubliy sa ki zot dir. Annou vwar ki ti arive avek en pionye ki apel Lucy. Serten dan kongregasyon ti dir bann keksoz negatif lo son fason prese ek fason ki i ti servi son letan. Sa ti bles li en kantite e i ti demann konsey avek bann frer matir. Ki ti arive apre? Lucy i dir ki sa bann frer ti servi Labib pour ed li aret mazin lo bann keksoz negatif ki lezot i dir, me plito mazin plis lo Zeova. I ti ganny ankouraze ler i ti lir Matye 6:1-4. (Lir.) Sa bann verse ti rapel li ki fer plezir Zeova i pli enportan ki tou keksoz. Alor, i ti deside pour oubliy sa bann komanter negatif. Aprezan, menm si lezot i fer bann komanter negatif lo son fason prese, i ere akoz i konnen ki i pe fer son mye pour fer plezir Zeova.\nLER OU PA KAPAB OUBLIY EN LOFANS\n11, 12. (a) Ki mannyer en Kretyen i devret reazir si i krwar ki son frer “i annan keksoz kont” li? (b) Ki nou kapab aprann avek lafason ki Abraam ti regle en dezakor? (Vwar portre lo paz 3.)\n11 “Nou tou, nou komet lerer dan plizyer mannyer.” (Zak 3:2) Meton ou konnen ki en frer in ganny ofanse par en keksoz ki ou’n dir ouswa fer. Ki ou devret fer? Zezi ti dir: “Si alor ou pe al prezant ou lofrann devan lotel, e ki la ou rapel ki ou frer i annan keksoz kont ou, kit ou lofrann la devan lotel, e al fer lape avek ou frer avan.” (Matye 5:23, 24) Alor, koz avek ou frer oubyen ser. Ler ou pe fer sa, ou devret fer sa avek bi pour fer lape avek ou frer oubyen ser. Ou devret admet ou fot e pa esey blanm li. Viv anpe avek nou bann frer ek ser i sa keksoz pli enportan.\nNou fer sa avek bi pour fer lape avek nou frer ek ser\n12 Labib i montre nou ki mannyer bann serviter Bondye i kapab viv anpe avek kanmarad ler i annan bann dezakor. Par egzanp, Abraam ek son neve Lot ti annan en kantite zannimo, bann berze Abraam ek bann berze Lot ti konmans argimante avek kanmarad akoz i ti napa ase later pour zot tou. Vi ki Abraam ti kontan lape, i ti les Lot swazir sa pli zoli bout later. (Zenez 13:1, 2, 5-9) Pa sa i en bon legzanp pour nou! Eski zenerozite Abraam ti fer li perdi tou? Ditou. Deswit apre sa, Zeova ti promet ki i ti pou donn li bokou plis ki sa ki i ti’n perdi. (Zenez 13:14-17) Ki nou aprann avek sa legzanp? Menm si nou perdi serten keksoz, Zeova pou beni nou si nou regle nou bann dezakor avek lanmour. —Vwar lezot not.\n13. Ki mannyer en sirveyan ti reazir ler en frer ti mal reponn li e ki nou aprann avek son legzanp?\n13 Annou vwar en legzanp modern. En nouvo sirveyan dan en departman lasanble ti telefonn en frer, pour demann li si i pou kapab vin travay avek li dan sa departman. Sa frer ti mal reponn sa sirveyan e koup telefonn dan son figir. I ti fer sa akoz i ti ankor ankoler avek sa sirveyan ki ti la avan. Sa nouvo sirveyan pa ti ofanse, me i pa ti kapab oubliy sa ki ti’n arive. Enn erdtan pli tar, i ti telefonn sa frer ankor enn fwa e fer laranzman pour zot zwenn. Son semenn apre, zot ti zwenn kot lasal e apre ki zot ti’n fer lapriyer zot ti koz pour apepre enn erdtan. Sa frer ti eksplik sa ki ti’n arive ant li ek sa sirveyan ki ti la avan. Sa nouvo sirveyan ti ekout li zantiman e zot ti diskit lo serten verse Labib ki relye avek sa sityasyon. Apre sa, sa de frer ti kapab fer lape avek kanmarad e travay ansanm dan lasanble. Sa frer ti apresye ki sa sirveyan ti’n koz avek li zantiman.\nESKI OU DEVRET ENKLI BANN ANSYEN?\n14, 15. (a) Kan ki nou devret aplik sa konsey ki dan Matye 18:15-17? (b) Ki sa trwa letap ki Zezi ti koz lo la e avek ki bi ou devret aplik zot?\n14 Preski tou bann dezakor ant de Kretyen i kapab e i devret ganny regle an prive. Me par ler sa i pa posib. Dapre Matye 18:15-17, (Lir) i annan serten sityasyon kot nou bezwen led avek lezot. Sa ‘lofans’ [oubyen “pese,” NW] ki Zezi ti mansyonnen, pa ti en senp dezakor ant bann Kretyen. Ki mannyer nou konnen? Zezi ti dir ki si sa enn ki’n komet en lofans i refize repantir apre ki i’n koz avek son frer, avek bann temwen ek bann frer responsab, i devret ganny konsidere “konman en non-Zwif oubyen en kolekter taks.” Ozordi, sa i vedir ki sa frer i ganny tire dan kongregasyon. Sa ‘lofans’ i enkli bann move aksyon parey fer frod, fer kalonmni, me i pa enkli bann lofans parey adilter, omoseksyalite, lapostazi ek idolatri ki definitivman i devret ganny regle par bann ansyen.\nI kapab neseser pour koz avek ou frer plizyer fwa pour arive fer lape (Vwar paragraf 15)\n15 Zezi ti donn sa konsey pour montre nou konman pour ed en frer akoz nou kontan li. (Matye 18:12-14) Ki mannyer nou kapab swiv sa konsey? (1) Nou devret fer lape avek nou frer ek ser san ki nou enkli lezot. Petet nou pou bezwen koz avek li plizyer fwa. Me ki nou devret fer si napa lape menm? (2) Nou devret koz avek nou frer devan en dimoun ki konn sa zafer ouswa en dimoun ki kapab vwar si vreman i annan en keksoz mal ki’n ganny fer. Si sa problenm i ganny regle, ou ava’n “reganny ou frer.” Si ou’n koz plizyer fwa avek ou frer e zot pa’n kapab fer lape, la ou devret (3) raport sa problenm avek bann ansyen.\n16. Kwa ki montre ki konsey Zezi i pratik e bon pour nou swiv?\n16 Laplipar ditan i pa neseser pour servi tou le trwa letap ki dan Matye 18:15-17. Pa sa i ankourazan! Akoz nou dir sa? Parski dan laplipar ka, sa enn ki’n fer lofans i admet son fot, i regle sa problenm e i pa bezwen ganny ekskli. Sa enn ki’n ganny ofanse i devret pardonn son frer pour ki zot kapab viv anpe. Alor, dapre konsey Zezi, i kler ki nou pa bezwen al kot bann ansyen deswit. Nou devret raport sa ka avek bann ansyen, selman apre ki nou’n fer sa de premye letap e ki i annan laprev ki en keksoz mal in ganny fer.\n17. Ki benediksyon nou pou gannyen ler nou “rod lape” avek nou bann frer ek ser?\n17 Osi lontan ki nou ankor enparfe, nou pou kontinyen ofans lezot. Disip Zak ti ekri: “Si en dimoun pa komet lerer dan sa ki i dir, i en dimoun parfe ki kapab kontrol son lekor antye.” (Zak 3:2) Pour regle bann dezakor, nou bezwen fer nou mye pour “rod lape e met li an pratik.” (Psonm 34:14) Ler nou kontinyen fer lape avek lezot, nou pou vin bann bon zanmi avek nou bann frer ek ser e sa pou fer nou reste ini. (Psonm 133:1-3) Pli enportan ankor, nou pou vin bann bon zanmi avek Zeova, sa “Bondye ki donn lape.” (Romans 15:33) Nou pou ganny bokou benediksyon ler nou regle bann dezakor avek lanmour.\n^  (paragraf 12) Lezot dimoun ki ti regle dezakor dan lape ti Zakob ek Ezai (Zenez 27:41-45; 33:1-11), Zozef ek son bann frer (Zenez 45:1-15), Gideonn ek bann Efraimit (Ziz 8:1-3). Petet ou kapab mazin lezot legzanp dan Labib.\nFer frod: Anbet en dimoun oubyen fer trik pour ganny son keksoz ki annan valer oubyen serten drwa legal\nKalonmni: Dir bann move keksoz ki pa vre lo en dimoun pour gat son repitasyon\nLATOUR VEYER (EDISYON LETID) May 2016


Soufrans, eski i en pinisyon sorti kot Bondye?\nLatour Veyer | No. 3 2018\nLIR AN Acholi Afrikaans Albanian American Sign Language Amharic Arabic Argentinean Sign Language Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bengali Biak Bicol Bislama Boulou Brazilian Sign Language Bulgarian Cambodian Catalan Cebuano Changana (Mozambique) Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuukese Chuvash Cibemba Cinyanja Colombian Sign Language Croatian Czech Dangme Danish Digor Douala Drehu Dutch Ecuadorian Sign Language Efik English Estonian Ewe Fijian Finnish Fon French Ga Garifuna Georgian German German Sign Language Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Iban Ibanag Icelandic Igbo Iloko Indian Sign Language Indonesian Isoko Italian Italian Sign Language Japanese Javanese Kabiye Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kreol Seselwa Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Sign Language Ponapean Portuguese (Brazil) Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Serbia) Runyankore Russian Russian Sign Language Rutoro Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nLUZIA I BWETE. Ler i ti ankor en zanfan, Luzia ti ganny polyo (poliomyelitis), en maladi ki atak bann nerf dan ou lekor e i osi atrape. Ler i ti annan 16 an, en madanm kot Luzia ti travay ti dir li: “Bondye in pini ou e fer ou paralize akoz ou ti dezobei ou manman.” Bokou lannen pli tar, Luzia i ankor mazinen ki mannyer sa bann parol ti annan en lefe lo li.\nLER DAMARIS TI APRANN KI I ANNAN KANSER LASERVEL, son papa ti demann li: “Ki ou’n fer pou ou ganny sa? Ou’n bezwen fer en keksoz vreman mal sanmenm sa Bondye pe pini ou.” Sa komanter ti vreman dekouraz Damaris.\nPour plizyer milye lannen, dimoun i krwar ki Bondye i pini nou avek maladi. Sa liv Manners and Customs of Bible Lands i dir ki bokou dimoun dan letan Kris ti krwar ki “dimoun i malad akoz swa zot oubyen zot fanmir in fer pese e ki zot in ganny sa maladi konman en pinisyon pour sa pese.” Sa liv Medieval Medicine and the Plague i dir ki dan Lepok Mwayennaz, “serten dimoun ti krwar ki Bondye ti anvoy bann lepidemi pour pini zot pour zot pese.” Alor, ler plizyer milyon dimoun ti mor Lerop avek sa lepidemi dan katorzyenm syek, eski Bondye ti pe pini zot akoz zot ti move? Oubyen eski sa lepidemi ti ariv akoz en bakteri, parey bann resers medikal i montre? Serten i kapab pe mazinen, eski Bondye i vreman servi maladi pour fer dimoun soufer akoz zot pese? *\nREFLESIR: Akoz Zezi ti geri dimoun ki ti malad, si maladi oubyen soufrans ti pinisyon sorti kot Bondye? Pa sa ti pou vedir ki Zezi ti napa respe pour lazistis Bondye e ki i ti pe al kont lavolonte Bondye? (Matye 4:23, 24) Zezi pa ti pou zanmen al kont lavolonte Bondye. I ti dir: “Mon touzour fer sa ki fer li plezir” e “mon pe fer sa ki mon Papa in donn mwan lord pour fer.”—Zan 8:29; 14:31.\nLabib i fer kler ki Zeova pa “zanmen enzis.” (Deterononm 32:4) Par egzanp, Bondye pa pou zanmen fer en avyon kraze pour touy plizyer santenn dimoun inosan akoz i anvi pini en dimoun lo sa avyon! Vi ki Abraam, en serviter fidel ti konnen ki Bondye i zis, i ti dir ki Bondye pa pou “detri bann zis ansanm avek bann koupab.” I ti osi dir ki Bondye “pa kapab” fer en keksoz koumsa. (Zenez 18:23, 25) Labib i dir ki “Bondye pa azir par mesanste” e i pa “fer sa ki mal.”—Zob 34:10-12.\nI pa Bondye ki pe pini nou ler nou soufer akoz en pese ki nou’n fer. Sa ti evidan ler Zezi ek son bann disip ti vwar en zonm ki ti aveg depi nesans. “Son bann disip ti demann li: ‘Ansenyan, lekel ki’n fer pese pour sa zonm ne aveg, li menm ouswa son paran?’ Zezi ti reponn: ‘I pa ni pese sa zonm, ni pese son paran ki’n fer li aveg, me sa in arive pour ki dimoun i vwar pwisans Bondye.’”—Zan 9:1-3.\nVi ki sa letan dimoun ti krwar ki zot soufer akoz Bondye pe pini zot, bann disip Zezi ti bezwen sirprann ler i ti dir zot ki ni sa zonm, ni son paran pa’n fer pese ki kapab fer sa zonm aveg. Zezi pa ti zis geri sa zonm aveg me i ti montre ki Bondye pa pini personn parey bokou ti krwar. (Zan 9:6, 7) Ozordi, bann ki pe soufer akoz en problenm lasante grav i kapab santi zot soulaze ler zot konnen ki pa Bondye ki responsab pour zot soufrans.\nAkoz Zezi ti geri bann dimoun malad si Bondye ti pe pini zot pour bann move keksoz ki zot in fer?\nLabib i asir nou\n“Bondye pa kapab ganny teste par sa ki mal e li menm i pa teste personn par sa ki mal.” (ZAK 1:13) Anfet, pour plizyer syek sa bann keksoz “mal” in anmenn en ta problenm lo limanite enkli, maladi, douler ek lanmor me tousala pou disparet.\nZezi ti “geri tou bann ki ti pe soufer.” (MATYE 8:16) Vi ki Zezi ti geri tou bann ki ti vin kot li, Garson Bondye ti demontre ki Rwayonm Bondye pou fer lo later antye.\n“[Bondye] pou eswiy tou larm dan zot lizye, i pou nepli annan ni lanmor, ni dey, ni leokri, ni douler ankor. Sa bann keksoz avan in fini disparet.”—REVELASYON 21:3-5.\nAkoz dimoun i soufer sa kantite? Pour plizyer lannen dimoun in demann zot lekor sa kestyon me zot pa’n trouv larepons. Alor, si pa Bondye ki responsab, akoz nou soufer? Nou pou diskit larepons sa kestyon dan sa lot lartik.\n^ par. 4 Menm si dan lepase i ti annan letan kot Bondye ti pini dimoun pour serten pese ki zot ti fer, Labib pa dir ki konmela Zeova pe servi maladi oubyen bann move keksoz pour pini dimoun pour zot pese.\nLabib i donn trwa rezon akoz dimoun i soufer.\nPartaze Partaze Soufrans, eski i en pinisyon sorti kot Bondye?\n“Kote Bondye ti ete?”\nEski Bondye i enterese avek ou?\nEski Bondye i konpran ou?\nEski Bondye i konpran ou douler?\nBondye pou byento tir tou soufrans\nBondye i kapab ed ou\nKi mannyer Bondye i santi ler i vwar nou pe soufer?\nText Opsyon pour download bann piblikasyon dan forma elektronik LATOUR VEYER Eski Bondye i enterese avek ou?\nPartaze Partaze LATOUR VEYER Eski Bondye i enterese avek ou?\nLATOUR VEYER Eski Bondye i enterese avek ou?\nMove keksoz i ariv avek bann bon dimoun Akoz?\nEski ou dezapwente avek Bondye?


Perles et Diamans. PDF By author Tonel Leonie. last download was at 2017-01-22 16:30:26. This book is good alternative for Perles et diamans : mazurka brillante pour piano. op. 2. Download now for free or you can read online Perles et Diamans. book.\nPerles et diamans. Mazurka brillante pour le piano. op. 2 PDF By author Tonel, Léonie last download was at 2017-07-12 56:06:54. This book is good alternative for Perles et diamans : mazurka brillante pour piano. op. 2. Download now for free or you can read online Perles et diamans. Mazurka brillante pour le piano. op. 2 book.\nPerles et diamants PDF By author BOSSUET last download was at 2017-06-16 29:06:52. This book is good alternative for Perles et diamans : mazurka brillante pour piano. op. 2. Download now for free or you can read online Perles et diamants book.\nPerles et diamants. Grande valse chantée par Mlle. Marie Bosc à l'Alcazar PDF By author Müller, J. last download was at 2016-03-01 13:59:30. This book is good alternative for Perles et diamans : mazurka brillante pour piano. op. 2. Download now for free or you can read online Perles et diamants. Grande valse chantée par Mlle. Marie Bosc à l'Alcazar book.\nPERLES ET FLEURS 2ME MAZURKA BRILLANTE DE SALON POUR LE PIANO. PDF By author LOUIS GRECH. last download was at 2017-03-27 57:35:60. This book is good alternative for Perles et diamans : mazurka brillante pour piano. op. 2. Download now for free or you can read online PERLES ET FLEURS 2ME MAZURKA BRILLANTE DE SALON POUR LE PIANO. book.\nPerles et joyaux de l'écriture sainte. Textes et lectures bibliques pour chaque jour de l'année. PDF By author TEXTES BIBLIQUES last download was at 2017-04-01 20:43:31. This book is good alternative for Perles et diamans : mazurka brillante pour piano. op. 2. Download now for free or you can read online Perles et joyaux de l'écriture sainte. Textes et lectures bibliques pour chaque jour de l'année. book.\nPerles et pécheries. PDF By author Mercereau H. last download was at 2017-02-14 09:08:35. This book is good alternative for Perles et diamans : mazurka brillante pour piano. op. 2. Download now for free or you can read online Perles et pécheries. book.\nPerles Et Paillettes PDF By author Bernard Serra last download was at 2016-12-13 34:27:31. This book is good alternative for Perles et diamans : mazurka brillante pour piano. op. 2. Download now for free or you can read online Perles Et Paillettes book.\nPERLES ET PAILLETTES A PORTER PDF By author MEUSNIER, EDITH last download was at 2016-07-23 26:44:44. This book is good alternative for Perles et diamans : mazurka brillante pour piano. op. 2. Download now for free or you can read online PERLES ET PAILLETTES A PORTER book.\nPerles et paillettes brodÃ es (French Edition) PDF By author Carole, Magne last download was at 2017-05-03 49:32:39. This book is good alternative for Perles et diamans : mazurka brillante pour piano. op. 2. Download now for free or you can read online Perles et paillettes brodÃ es (French Edition) book.


Used FORD KA 1.2 Zetec 3dr [Start Stop] in Alfreton | Perrys Alfreton - Ford\nUsed >> FORD >> KA >> 2016\nWant more information about this KA? Call us now! 01773 453 022


Rit ek Boaz I marye | Vre lafwa\n“Ou vreman en bon madanm”\n1, 2. (a) Ki kalite travay Rit ti fer? (b) Ki laspe pozitif Rit ti vwar dan Lalwa Bondye e dan son pep?\nRIT i azenou devan sa bann pake lorz ki i’n anmase pandan lazournen. Fernwanr pe fer dan bann plantasyon otour Betleenm e bokou travayer pe deza retournen dousman dousman ver baro sa pti lavil ki anler lo montanny. Lekor Rit i fermal apre sa gran lazournen travay, i’n travay en sel tre depi bomaten. Menm si i fatigan, i’n kontinyen travay, par servi en pti baton ouswa fwet pour bat lorz pour ki bann lagrenn i tonbe. Menm si sa travay i dir, i ti en bon zour pour li, pli meyer ki i ti’n kapab ekspekte.\n2 Eski keksoz pe konmans al pli byen pour sa zenn vev? Parey nou ti vwar dan sapit avan, i ti’n deside pour reste atase avek son belmer Naomi, i ti’n fer en ve pour reste avek li e pour fer Zeova, Bondye Naomi, vin son Bondye. Sa de vev ti’n ariv Betleenm sorti Moab e i pa ti pran bokou letan pour Rit sa madanm Moabit vwar ki mannyer Lalwa Zeova ti pratik e respekte dinyite bann pov, Izrael, enkli bann etranze. Aprezan, i ti vwar ki serten parmi pep Zeova ki’n ganny enstrir dapre sa Lalwa ti spirityel e demontre labonte e sa ti tous son leker brize.\n3, 4. (a) Dan ki fason Boaz ti ankouraz Rit? (b) Ki mannyer legzanp Rit i kapab ed nou fer fas avek problenm ekonomik?\n3 Boaz ti enn sa kalite dimoun. Rit ti pe anmas restan rekolt dan plantasyon sa zonm aze ki ti ris. Sa zour, Boaz ti demontre lentere dan Rit konman en papa. Rit ti rezwir dan son leker ler i ti mazin sa zoli parol ki Boaz ti’n dir li konsernan lafason ki i ti pe pran swen avek Naomi e pour swazir pour pran refiz anba lezel Zeova, sa vre Bondye.—Lir Rit 2:11-14.\n4 Toudmenm, petet Rit ti pe reflesir lo son lavenir. Konman en etranze ki ti pov e napa ni msye, ni zanfan, ki mannyer i ti pou siport Naomi ek son prop lekor dan bann lannen ki ti pou vini? Eski anmas restan rekolt ti pou ase? Lekel ki ti pou pran swen avek li ler i vye? Nou ti kapab konpran si i ti annan bann tel lenkyetid. Dan sa lemonn kot i annan problenm ekonomik, bokou i enkyet parey Rit. Anmezir nou aprann ki mannyer lafwa Rit ti ed li fer fas avek sa bann difikilte, nou pou trouv bokou keksoz pour imite.\nKi si sa en vre fanmir?\n5, 6. (a) Ki mannyer premye zour Rit dan plantasyon Boaz ti ete? (b) Ki mannyer Naomi ti reazir kan i ti vwar Rit?\n5 Letan Rit ti’n fini bat lorz pour separ lagrenn ek lapay, i ti’n anmas apepre en efa ki tonm apepre 22 lit lorz. Zis mazin sa, i kapab ki son pake ti pez apepre 14 kilo! Anmezir soley ti kouse, petet apre ki i ti’n anmas tou sa bann lagrenn dan en sifon, met li lo son latet, i ti retourn Betleenm.—Rit 2:17.\n6 Naomi ti kontan ler i ti vwar son belfiy byenneme e petet i ti sirprann kan i ti vwar sa kantite lorz ki Rit ti’n anmennen. Rit ti osi anmenn en pe sa manze ki ti’n reste apremidi ki Boaz ti’n fer pour bann travayer e zot tou le de zot ti partaz sa pti repa ansanm. Naomi ti demann Rit: “Kote ou ti pe anmas lagrenn ozordi e kote ou’n travay? Beni sa enn ki’n montre lentere anver ou.” (Rit 2:19) Naomi ti enterese avek Rit e i ti remark sa kantite lagrenn ki Rit ti’n anmennen, i ti konnen ki en dimoun ti’n bezwen pran lentere dan sa zenn vev e i ti’n demonte labonte anver li.\n7, 8. (a) Naomi ti konsider labonte Boaz konmsi i ti sorti kot lekel e akoz? (b) Ki mannyer Rit ti montre ankor enn fwa ki i ti pe demontre lanmour fidel anver son belmer?\n7 Sa de madanm ti konmans konverse e Rit ti koz avek Naomi konsernan labonte Boaz. Naomi ti etonnen e i ti dir: “Ki Zeova i beni sa zonm ki pa’n ezite pour demontre labonte leker anver bann vivan ek bann mor.” (Rit 2:20) Pour li, sa labonte ki Boaz ti’n demontre ti konmsi i ti sorti kot Zeova, sa enn ki motiv son serviter pour demontre zenerozite anver son pep e ki’n promet pour rekonpans bann ki demontre labonte. *—Lir Proverb 19:17.\n8 Naomi ti ankouraz Rit pour aksepte sa propozisyon ki Boaz ti’n fer pour li kontinyen anmas restan rekolt dan son plantasyon e pour reste pros avek son bann zenn servant pour ki i pa ganny sifoke avek lezot travayer. Rit ti aksepte sa konsey. I ti osi “kontinyen reste avek son belmer.” (Rit 2:22, 23) Atraver sa parol, nou konpran ki ankor enn fwa, Rit ti pe demontre son kalite pli remarkab e sa se lanmour fidel. Petet legzanp Rit pou pous nou pour demann nou lekor si nou pe onor nou relasyon familyal, par siport sa bann ki nou kontan e donn zot bann led neseser. Zeova i touzour remark nou lanmour fidel.\nLegzanp Rit ek Naomi i fer nou apresye nou fanmir\n9. Ki nou aprann lo fanmir atraver Rit ek Naomi?\n9 Eski Rit ek Naomi ti vreman en fanmir? Serten i krwar ki dan en “vre” fanmir fodre absoliman i annan en msye, en madanm, garson, fiy, gran paran ensidswit. Me, legzanp Rit ek Naomi i fer nou rapel ki bann serviter Zeova i kapab ouver zot leker anver lezot e ki menm dan sa pli pti fanmir kot i annan zis de dimoun, bann zoli kalite parey lafeksyon, labonte ek lanmour i kapab fleri. Eski ou apresye ou fanmir? Zezi ti rapel son bann disip ki kongregasyon i kapab vin nou fanmir menm pour bann ki napa.—Mark 10:29, 30.\nRit ek Naomi ti ed e ankouraz kanmarad\nI “enn parmi bann ki kapab reaste nou”\n10. Dan ki fason Naomi ti anvi ed Rit?\n10 Depi letan rekolt lorz an Avril ziska letan rekolt dible an Zen, Rit ti kontinyen anmas restan rekolt dan plantasyon Boaz. Anmezir plizyer semenn ti pase, san okenn dout Naomi ti reflesir lo sa ki i ti pou kapab fer pour son belfiy ki i ti kontan en kantite. Letan zot ti Moab, Naomi ti’n fer Rit konpran ki i pa ti pou kapab ed li ganny en lot msye. (Rit 1:11-13) Me, aprezan, i ti pe konmans mazin diferaman. I ti apros Rit e dir li: “Mon fiy, eski pa mon devret rod en landrwa repo pour ou?” (Rit 3:1) I ti normal dan sa letan pour bann paran rod en konzwen pour zot zanfan e pour Naomi, Rit ti’n vin parey son prop fiy pour li. I ti anvi trouv “en landrwa repo” pour Rit e sa ti pe refer avek en lakour kot i ti pou an sekirite e avek en msye ki ti pou okip li. Me ki Naomi ti pou kapab fer?\n11, 12. (a) Kan Naomi ti dir ki Boaz ti ‘kapab reaste zot,’ avek ki provizyon i ti pe refer avek dapre Lalwa Bondye? (b) Ki mannyer Rit ti reazir anver konsey son belmer?\n11 Premye fwa ki Rit ti koz lo Boaz, Naomi ti dir li: “Sa zonm i enn nou fanmir, enn parmi bann ki kapab reaste nou.” (Rit 2:20) Ki sa ti vedir? Dan Lalwa ki Bondye ti donn Izrael, i ti annan bann provizyon pour bann fanmir ki akoz lapovrete oubyen lanmor ti dan difikilte. Si en vev ti napa zanfan, i ti pou dan en gran lapenn akoz non son msye pa ti pou ganny pase avek okenn desandans. I ti pou napa zeritye. Me, Lalwa Bondye ti permet frer sa zonm pour marye avek sa vev pour ki i kapab donn nesans en zeritye ki ti pou prezerv non sa msye e pran swen avek son propriyete. *—Det. 25:5-7.\n12 Naomi ti koz avek Rit konsernan posibilite pour li marye. Petet, nou kapab mazin sa zenn madanm, lizye gran ouver pe ekoute anmezir son belmer i koze. Lalwa Izrael ti en keksoz nouvo pour li e bokou keksoz ki zot ti abitye fer i pa ti konnen. Kantmenm sa, i ti annan gran respe pour Naomi, alor i ti ekout sak mo ki i ti pe dir atantivman. Sa ki Naomi ti demann li pour fer ti kapab paret drol ouswa anbarasan, menm imilyan, me Rit ti dakor. Avek limilite, i ti dir: “Tou sa ki ou dir mwan, mon pou fer.”—Rit 3:5.\n13. Ki leson nou aprann avek Rit lefet ki i ti aksepte konsey sa ki pli vye ki li? (Vwar osi Zob 12:12.)\n13 Par ler, i difisil pour bann zenn ekout konsey bann ki pli vye e eksperyanse ki zot. I fasil pour krwar ki bann aze pa vreman konpran bann difikilte ek problenm ki bann zenn i fer fas avek. Selman, legzanp limilite Rit i fer nou rapel ki si nou ekout lasazes bann aze ki kontan nou e ki annan nou lentere aker, nou pou ganny beni. (Lir Psonm 71:17, 18.) Me ki konsey Naomi ti’n donn Rit? Eski Rit ti ganny rekonpanse pour ekout sa konsey?\nRit i al dan landrwa kot i bat lagrenn\n14. Kote bann travayer ti separ lagrenn e ki mannyer zot ti fer sa?\n14 Sa zour swar, Rit ti al kot bann travayer i bat lagrenn, i ti en landrwa plat, ki’n ganny danmen, kot bann fermye ti vin bat e triy zot lagrenn. Sa landrwa kot sa ti ganny fer ti souvan lo oter ouswa lo en pti montanny kot labriz ti for lo tar apremidi e lo granmaten. Pour tir lagrenn dan son lakok e separ lapay, bann travayer ti pran bann gran fork ouswa lapel pour balans sa melanz lapay ek lagrenn dan divan pour ki bann lapay leze i anvole e sa i permet bann lagrenn pli lour pour tonm ater.\n15, 16. (a) Dekrir sa ki ti pe pase anmezir Boaz ti pe sirvey travay aswar. (b) Ki mannyer Boaz ti arive konpran ki Rit ti pe alonze kot son lipye?\n15 Rit ti zet en pti koudey lo bann travayer ki ti pe fer fini avek zot louvraz lo tar. Boaz ti pe sirvey bann travayer anmezir ki zot ti pe anmas en gro ta lagrenn. Apre ki i ti’n byen ranpli son vant, i ti alonze lanmenm o bor son rekolt. I paret ki sa ti en labitid, petet pour anpese ki bann voler ek bandi i vin vol sa rekolt. Rit ti vwar Boaz ler i ti pe met li pare pour dormi. I ti’n ariv ler pour li met plan Naomi an aksyon.\n16 Rit ti apros li dousman dousman, son leker ti bate. I ti kapab vwar ki sa zonm ti dan en profon sonmey. Alor, zis parey Naomi ti’n dir, i ti al kot lipye sa zonm, dekouver zot e dormi lanmenm o bor son lipye. Apre sa, i ti espere. Letan ti pase. Manke pour Rit, i ti konmsi letan pa ti pe pas ditou. Alafendefen, ver minwi, Boaz ti konmans vir vire. I ti pe tranble avek lafreser, i ti kabann devan, petet pour kouver son lipye ankor. Me i ti santi ki i ti annan en dimoun la. Sa resi i dir, “Gete! en madanm pe alonze kot son lipye!”—Rit 3:8.\n17. Ki sa de keksoz ki montre ki sa ki Rit ti fer pa ti mal?\n17 Boaz ti demande: “Lekel ou?” Rit ti reponn, petet avek lavwa tranble: “Mwan se Rit, ou servant, e ou devret tal ou lenz lo ou servant, akoz ou kapab reaste mwan.” (Rit 3:9) Serten dimoun dan nou letan in esey dir ki Rit ti pe fer en lapros seksyel an parol e an aksyon, me zot inyor de keksoz. Premyerman, Rit ti pe azir dapre bann koutim sa letan, ki ozordi zour in disparet. Alor, i mal pour krwar ki sa ki i ti fer ti imoral, zis akoz standar moral sa lemonn ozordi in degrade. Dezyenmman, Boaz ti reazir dan en fason ki klerman demontre ki i ti vwar kondwit Rit konman pir e onorab.\nI ti napa nanryen imoral oubyen egois dan lentansyon Rit anver Boaz\n18. Ki Boaz ti dir pour rekonfort Rit e ki sa de bon keksoz ki Boaz ti dir Rit ti’n fer?\n18 Boaz ti koz dan en fason zantiy e dous e sa ti rekonfort Rit. I ti dir: “Ki Zeova i beni ou, mon fiy. Ou’n demontre labonte leker pli byen safwasi ki premye fwa, ou pa’n tay deryer bann zenn zan ki swa pov ouswa ris.” (Rit 3:10) “Premye fwa” ti pe refer avek lanmour fidel ki Rit ti’n demontre par akonpanny Naomi Izrael e pran swen avek li. “Safwasi” ti pe refer avek sa ki Rit ti’n fek fer. Annefe, Boaz ti dir ki en zenn madanm parey Rit ti’n kapab fasilman rod en msye bokou pli zenn, ki swa ris oubyen pov. Plito, i ti anvi fer sa ki byen pa zis pour Naomi, me osi pour msye Naomi ki ti’n mor, pour ki non sa zonm pa disparet dan son pei. I pa drol pour vwar akoz Boaz ti sitan touse par latitid sa zenn madanm ki pa ti egois.\n19, 20. (a) Akoz Boaz pa ti marye avek Rit deswit? (b) Dan ki fason Boaz ti demontre labonte ek bokou respe anver Rit ek son repitasyon?\n19 Boaz ti kontinyen: “Aprezan, mon fiy, pa bezwen per. Tou sa ki ou dir, mon pou fer pour ou, akoz tou dimoun ki kot baro mon pep i konnen ki ou vreman en bon madanm.” (Rit 3:11) I ti kontan pour annan sa sans pour marye avek Rit e petet i pa ti konpletman sirprann ki i ti’n ganny demande pour marye avek li. Me, Boaz ti en zonm drwat e i pa ti pou azir zis dapre son preferans. I ti dir Rit ki i ti annan en lot dimoun ki ti kapab reaste li, enn ki ti fanmir pli pros avek defen msye Naomi. Boaz ti pou apros sa msye avan e donn li loportinite pour vin msye Rit.\nRit ti annan en bon repitasyon akoz i ti demontre labonte e respekte lezot\n20 Boaz ti ankouraz li pour alonz ankor e repoze ziska pros granmaten, apre sa i ti kapab ale san ki personn i apersevwar li. I ti anvi protez repitasyon Rit, ensi ki sa ki pour li, vi ki dimoun ti’n kapab krwar ki en keksoz imoral ti’n pase antre zot. Rit ti alonz kot lipye sa zonm ankor, petet avek en lespri en pe pli anpe safwasi apre ki i ti’n ekout son demann. Pli tar, ler i ti ankor en pe fernwanr, Rit ti leve. Boaz ti ranpli lagrenn dan son palto e Rit ti pran semen pour retourn Betleenm.—Lir Rit 3:13-15.\n21. Kwa ki ti fer Rit renonmen konman “en bon madanm” e ki mannyer nou kapab imit son legzanp?\n21 Pa Rit ti’n bezwen kontan pour mazin sa ki Boaz ti’n dir konmkwa tou dimoun ti konnen ki i ti “vreman en bon madanm”! Sirman, son lanvi pour konn Zeova e pour servi li ti annan bokou pour fer avek sa repitasyon. I ti’n osi demontre en kantite labonte ek respe anver Naomi ek son pep. I ti’n pare pour adapte avek bann nouvo fason viv ek koutim. Si nou imit lafwa Rit, nou pou demontre en gran respe pour fason viv ek koutim lezot. Si nou fer sa, nou osi nou pou annan repitasyon ki nou vreman en bon dimoun.\nEn landrwa repo pour Rit\n22, 23. (a) Ki sa kado ki Boaz ti donn Rit ti kapab vedir? (Vwar osi not anba lo paz.) (b) Ki Naomi ti ankouraz Rit pour fer?\n22 “Lekel ou, mon fiy?” Sanmenm ki Naomi ti dir ler Rit ti arive. Petet, i ti demann sa akoz i ti ankor fernwanr, me Naomi ti oule osi konnen si Rit ti ankor sa menm vev ouswa si i ti annan okenn posibilite pour li marye. Rit pa ti tarde pour rakont son belmer tou sa ki ti’n pase ant li ek Boaz. I ti osi donn li sa lorz ki Boaz ti’n dir li donn Naomi. *—Rit 3:16, 17.\n23 Avek lasazes, Naomi ti ankouraz Rit pour asiz kot lakour trankil sa zour olye al dan plantasyon. I ti reasir Rit: “Sa zonm pa pou repoze tan ki sa zafer pa fini ozordi.”—Rit 3:18.\n24, 25. (a) Dan ki fason Boaz ti montre ki i ti en zonm drwat ki pa ti egois? (b) Dan ki fason Rit ti ganny beni?\n24 Naomi ti annan rezon konsernan Boaz. Boaz ti al kot baro lavil, kot bann ansyen ti normalman zwenn e espere ziska ki sa zonm ki ti en fanmir pli pros ti pase. Devan bann temwen, Boaz ti ofer sa zonm loportinite pour reaste Rit par marye avek li. Me sa zonm ti refize, i ti dir ki si i ti fer sa, i ti pou gat son prop leritaz. Alor, lanmenm devan bann temwen kot baro lavil, Boaz ti dir ki i ti pou reaste Rit ek Naomi, aste propriyete Elimelek, defen msye Naomi, e marye avek Rit ki ti vev Malonn, garson Elimelek. Boaz ti dir ki si i fer sa, i pou “prezerv non sa zonm mor ek son leritaz.” (Rit 4:1-10) Boaz ti vreman en zonm drwat ki pa ti egois.\n25 Boaz ti marye avek Rit. Apre sa, nou lir: “Zeova ti permet li tonm ansent e i ti ganny en garson.” Bann madanm Betleenm ti beni Naomi e onor Rit akoz i ti annan plis valer pour Naomi ki set garson. Nou aprann ki pli tar, garson Rit ti vin zanset David, sa gran lerwa. (Rit 4:11-22) David li, i ti vin zanset Zezi Kri.—Mat. 1:1. *\nZeova ti donn Rit sa privilez pour vin zanset Mesi\n26. Legzanp Rit ek Naomi i fer nou rapel kwa?\n26 Rit ti vreman ganny beni, zis parey Naomi ki ti ed li elve son zanfan konmsi i ti pour li menm. Lavi sa de madanm i fer nou konpran klerman ki Zeova i remark tou sa bann ki avek limilite i rente pour pran swen avek zot lekor e servi li fidelman ansanm avek son pep swazir. I touzour rekonpans son bann serviter fidel parey Boaz, Naomi ek Rit.\n^ par. 7 Parey Naomi ti fer vwar, Zeova pa demontre labonte zis anver bann dimoun vivan, me osi anver bann ki’n mor. Tou le de garson Naomi enkli son msye ti’n mor. Rit ti’n osi perdi son msye. Sirman, Rit ek Naomi ti’n bezwen kontan sa trwa zonm. Demontre labonte anver Rit ek Naomi i ti konmsi ou pe demontre labonte anver sa trwa zonm ki ti pou’n anvi ki sa de madanm presye i ganny byen pran swen avek.\n^ par. 11 Sa drwa pour marye avek sa vev ti aplik premyerman pour frer sa zonm e si non avek fanmir pli pros sa zonm, zis parey drwa konsernan leritaz.—Nom. 27:5-11.\n^ par. 22 Boaz ti donn Rit sis mezir lorz. I pa’n spesifye son pwa egzakt. Zour Saba oubyen repo ti swiv sis zour travay. De menm, bann zour ki Rit ti’n rente konman en vev dan plantasyon ti pou swiv par en “repo” ki en lakour ek en msye ti pou kapab ofer. De lot kote, sa sis mezir, petet sis lapel, ti’n kapab se tou ki Rit ti pou kapab anmennen.\n^ par. 25 Rit i parmi senk madanm ki Labib i dir i ti en zanset Zezi. Raab i en lot e li i ti manman Boaz. (Mat. 1:3, 5, 6, 16) Parey Rit, i pa ti en Izraelit.\nDan ki fason Rit ti demontre lanmour fidel anver Naomi?\nDan ki fason Naomi ti demontre lanmour fidel anver Rit?\nAkoz Zeova i kontan bann serviter parey Boaz, Naomi ek Rit?\nDan ki fason ou anvi imit lafwa Rit?


Forom-Deba LALIT lor Mobilizasyon pu enn Lekonomi Alternativ Lindi prosenn 10 Avril Site Richelieu\nLALIT pe invit piblik pu enn forom-deba Site Richelieu, Lindi 10 Avril a 6:00 pm kot Village Hall. Size prinsipal se "Mobilizasyon pu enn lekonomi alternatif" e mobilizasyon dirzans deryer 4 slogan swivan: Kree anplwa pa detrir anplwa! Diminye depresyasyon rupi, atraver guvernman repran kontrol depi sekter prive lor deviz! Alokasyon somaz, osi byen ki kur treyning! Enn arpan later bay pu sak laburer VRS! Anplis size prinsipal, pu osi ena lide LALIT lor Plan Gokhool ek lor britalite polisyer.\nForom-deba pu prezide par Laval Yves, ek orater pu Lindsey Collen. Pu ena lamwatye letan pu kestyon ek deba ar piblik


Belmont 4 Inch Mini Pendant | Capitol Lighting\nHome Ceiling Lighting Pendant Lights Mini Pendant Belmont 4 Inch Mini Pendant by Quoizel Belmont 4 Inch Mini Pendant\nBelmont 4 Inch Mini Pendant by Quoizel\nCapitol ID: 2204235 MFR SKU: BNT1504WT\nShown in Western Bronze finish and Jar glass\nIndustrial fittings and retro details shed new light on transitional style with the Belmont series. Ribbed, jar-like glass adds visual interest, while the frames rich western bronze finish provides the perfect level of both contrast and neutrality, allowing the shades to really shine.\nJeanette C on Jul 28, 2020


Jean Anouilh - En avant la Musique...!\nPublié 10 juillet 2008 Par Jean-Marc Onkelinx\nQuelle musique le silence!\nArticle suivant Emile Cioran


Travay konstriksyon ki onor Zeova | Rwayonm Bondye\nTravay konstriksyon ki onor Zeova\nTravay konstriksyon mondyal i promot lentere Rwayonm\n1, 2. (a) Ki bann serviter Zeova in kontan fer depi byen lontan? (b) Ki Zeova i vreman apresye?\nDEPI byen lontan, bann serviter fidel Zeova in konstri bann batiman ki loue son non. Par egzanp, bann Izraelit ti vreman kontan pour partisip dan konstriksyon tabernak e zot ti zenerezman donn bann materyo pour konstriksyon.—Egz. 35:30-35; 36:1, 4-7.\n2 Pour Zeova, se pa sa bann materyo konstriksyon ki sa keksoz pli enportan pour onor li e i pa ni sa keksoz ki li i vwar pli enportan. (Mat. 23:16, 17) Sa ki Zeova i apresye, sa kado ki onor li plis ki lezot keksoz se sa ladorasyon ki son bann serviter i ofer li, enkli zot leta lespri volonter ek zot travay ki zot fer avek devouman. (Egz. 35:21; Mark 12:41-44; 1 Tim. 6:17-19) Sa realite i vreman remarkab. Akoz? Parski batiman i kapab ganny demolir e rekonstri. Par egzanp, tabernak ek tanp nepli egziste konmela. Sa bann striktir i nepli, me Zeova pa’n oubliy zenerozite ek travay dir son bann serviter fidel ki ti siport konstriksyon sa bann batiman.—Lir 1 Korentyen 15:58; Ebre 6:10.\n3. Ki nou pou repas lo la dan sa sapit?\n3 Bann serviter Zeova dan nou letan in osi travay dir pour konstri plizyer landrwa ladorasyon. Sa ki nou’n reisi akonpli anba gidans Lerwa Zezi Kri i vreman enkrwayab! I kler ki Zeova in beni nou zefor. (Ps. 127:1) Dan sa sapit, nou pou revwar serten travay ki’n ganny fer e ki mannyer sa in onor Zeova. Nou pou osi vwar leksperyans serten ki ti enplike dan sa travay.\nKonstriksyon bann Lasal Rwayonm\n4. (a) Akoz nou bezwen plis landrwa ladorasyon? (b) Akoz i annan mwens biro brans konmela? (Vwar bwat “ Konstriksyon Biro Brans—Bann bezwen in sanze.”)\n4 Parey i’n ganny diskite dan Sapit 16, Zeova i ekspekte ki nou zwenn ansanm pour ador li. (Ebr. 10:25) Nou bann renyon pa zis ranforsi nou lafwa, me i osi ogmant nou lantouzyasm pour predikasyon. Diran sa bann dernyen zour, Zeova i ankor pe akseler sa travay. An rezilta sa, plizyer milye dimoun i vin ver son lorganizasyon sak lannen. (Iza. 60:22) Pli i annan plis sitwayen Rwayonm, pli i vin neseser pour annan plis fasilite lenprimri pour prodwir bann piblikasyon baze lo Labib. Nou osi bezwen plis landrwa ladorasyon.\n5. Akoz sa non Lasal Rwayonm i apropriye? (Vwar osi bwat “ New Light Church.”)\n5 Depi byen boner dan listwar modern pep Zeova, bann Etidyan Labib ti konmans vwar sa nesesite pour annan zot prop landrwa pour fer renyon. I paret ki enn bann premye landrwa ladorasyon ti ganny konstri West Virginia, Leta-z-ini an 1890. Ver 1930, pep Zeova ti’n konstri e repar plizyer lasal, me sa bann landrwa pa ti ankor ganny en non ki disteng zot avek lezot. Me, an 1935, Frer Rutherford ti vizit Awai kot en lasal ti pe ganny konstri ansanm avek en nouvo biro brans. Kan i ti ganny demande ki non zot ti pou donn sa batiman, Frer Rutherford ti reponn: “Ou pa krwar nou devret apel li ‘Lasal Rwayonm’ vi ki sanmenm ki nou pe fer, nou pe pres bon nouvel Rwayonm?” (Mat. 24:14) Sa non apropriye ti ganny donnen pa zis pour sa landrwa ladorasyon, me pour tou bann landrwa ladorasyon ki ganny servi par Temwen Zeova dan lemonn antye.\nBann Etidyan Labib devan New Light church\nTAR dan bann lannen 1880, plizyer manm en kongregasyon Baptist dan rezyon Mount Lookout, West Virginia, ti vin Etidyan Labib. Pour en pe letan, zot ti kontinyen partaz legliz Baptist avek bann Baptist. Aparaman, nenport group ki ti ariv premye kot sa batiman ti kapab servi li. Me, ver 1890, nou bann frer ti aret zwenn dan legliz bann Baptist e zot ti konstri zot prop lasal.\nI paret ki sa lasal ti enn parmi bann landrwa ladorasyon ki pep Zeova dan nou lepok modern in konstri. I ti ganny apele New Light church akoz sa laverite ki bann Etidyan Labib ti ansennyen ti ganny vwar konman en nouvo lalimyer lo Lekritir. Sa lasal ti ganny servi ziska bann lannen 1920. Frer Frer A. Macmillan ek lezot orater ki ti vwayaze e ki ti renonmen konman bann pilgrims ti fer bann diskour kot sa lasal e i ti osi ganny servi pour montre “Photo-Drama of Creation.”\n6, 7. Ki lefe konstriksyon rapid bann Lasal Rwayonm in annan?\n6 Ver 1970, i ti annan plis bezwen pour plis Lasal Rwayonm. Akoz sa, bann frer Leta-z-ini ti devlop en metod rapid e efikas pour konstri bann zoli Lasal Rwayonm dan zis detrwa zour. Ver 1983, apepre 200 sa bann Lasal Rwayonm ti’n ganny konstri Leta-z-ini ek Kanada. Pour akonpli sa travay, bann frer ti konmans form bann komite konstriksyon rezyonal. Sa metod ti mars sitan byen ki an 1986, Konsey Direkter ti formaliz sa laranzman e ver 1987, i ti annan 60 Komite Konstriksyon Rezyonal Leta-z-ini. * Ver 1992, bann Komite Konstriksyon Rezyonal ti osi ganny formen Lafrans, Lalmanny, Larzantin, Lespanny, Lostrali, Meksiko, Sid Afrik ek Zapon. Sa bann frer travayan ki konstri bann Lasal Rwayonm ek Lasal Lasanble i merit nou sipor akoz sa travay ki zot pe fer i form parti zot servis sakre.\n7 Sa bann Lasal Rwayonm ki ti ganny konstri sitan vitman ti donn en bon temwannyaz dan kominote kot sa bann konstriksyon ti pe ganny fer. Par egzanp, en zournal Lespanny ti met sa konman gran tit, “Lafwa ki deplas bann montanny.” Ler i ti pe fer komanter lo konstriksyon en Lasal Rwayonm dan lavil Martos, sa zournal ti dir: “Dan en lemonn kot dimoun i egois, ki mannyer i posib pour bann volonter sorti dan diferan rezyon [Lespanny] vwayaz ziska Martos pour konstri en batiman ki kas tou rikord lo lavites, perfeksyon ek lorganizasyon?” Sa lartik ti reponn sa kestyon par sit parol en Temwen volonter: “I zis akoz nou tou nou en pep ki’n ganny ansennyen par Zeova.”\nKONSTRIKSYON BIRO BRANS—BANN BEZWEN IN SANZE\nKonstriksyon enn nou bann premye batiman lenprimri Brooklyn, 1927\nANMEZIR predikasyon ti pe propaze dan lemonn, bann biro brans ti ganny etabli dan diferan pei. Premye biro brans Temwen Zeova ti ganny etablir Langleter lannen 1900, dezyenm Lalmanny an 1903 e trwazyenm Lostrali an 1904. Demann pour plis piblikasyon ti ogmante e i ti neseser pour annan bann fasilite lenprimri. Premye fasilite lenprimri ti en bilding wit letaz Brooklyn, New York e i ti ganny konstri an 1927. Ver 2013, Labib, liv ouswa magazin ti pe ganny enprimen dan 15 biro brans.\nBetel Papua New Guinea, ki ti ganny dedye an 2010\nDepi bann lannen 1975 ziska boner dan bann lannen 1990, bann nouvo biro brans ti ganny konstri dan 60 pei. Dan 30 lezot landrwa, sa bann biro ti ganny agrandi. Me, en serten kantite biro brans in ganny fermen e en biro brans i okip plizyer pei. Pour eksplik serten rezon akoz, Yearbook of Jehovah’s Witnesses 2013 ti dir: “Lefet ki i annan amelyorasyon dan teknolozi kominikasyon ek lenprimri, mwens dimoun i aprezan neseser pour travay kot sa bann pli gran biro brans. Vi ki i annan mwens dimoun kot sa bann gran biro brans, i aprezan annan lasanm ki disponib pour bann ki pe travay dan bann pli pti biro brans dan lezot pei. Aprezan, dan serten landrwa ki’n ganny swazir dan lemonn, i annan serten Temwen eksperyanse ki pran swen avek travay pour ansenny Labib.”\nKonstriksyon dan bann pei kot napa bokou resours\n8. An 1999, ki nouvo progranm Konsey Direkter ti aprouve e akoz?\n8 Anmezir ventyenm syek ti aprose, bokou dimoun in vin ver lorganizasyon Zeova dan bann pei kot bann frer napa bokou resours. Kongregasyon lokal ti fer sa ki zot kapab pour konstri bann landrwa ladorasyon. Me, dan serten pei, zot ti ganny sikannen e zot ti menm bezwen sibir diskriminasyon akoz nou bann Lasal Rwayonm ti vreman senp konpare avek lezot landrwa ladorasyon. Me, konmansman 1999, Konsey Direkter ti aprouv en progranm pour akseler konstriksyon bann Lasal Rwayonm dan bann pei ki pe devlope. Larzan sorti dan bann pei pli ris ti ganny servi pour kouver bann depans ki i ti pou annan. (Lir 2 Korentyen 8:13-15, NW.) Bann frer ek ser sorti dan lezot pei ti volonter pour ede avek sa travay.\n9. Ki latas ki ti paret difisil me kwa ki ti ganny akonplir?\n9 O konmansman i ti paret difisil pour fer sa louvraz. En rapor an 2001 ti revele ki plis ki 18,300 Lasal Rwayonm ti neseser dan 88 pei ki ti pe devlope. Lespri sen Bondye ek nou Lerwa Zezi Kri ti pe siport sa travay, alor i pa ti enposib. (Mat. 19:26) Dan apepre 15 an depi 1999 ziska 2013, pep Bondye in konstri 26,849 Lasal Rwayonm atraver sa progranm. * Zeova i ankor pe kontinyen beni predikasyon ki depi 2013, i ti ankor annan bezwen pour pros 6,500 Lasal Rwayonm dan sa bann pei e konmela, i annan bezwen pour plizyer santenn Lasal an plis sak lannen.\nKonstriksyon Lasal Rwayonm dan bann pei ki napa bokou resours i annan son defi\n10-12. Ki mannyer konstriksyon Lasal Rwayonm in anmenn loner lo non Zeova?\n10 Ki mannyer konstriksyon sa bann nouvo Lasal Rwayonm in onor non Zeova? En rapor sorti kot biro brans Zimbabwe ti dir: “Zis en mwan apre konstriksyon Lasal Rwayonm, lasistans renyon i normalman double.” Dan plizyer pei, i paret ki dimoun i ezite asosye avek nou ziska ki nou ganny en landrwa apropriye pour ladorasyon. Me, enn fwa ki en Lasal Rwayonm in ganny konstri, i deswit annan bokou lasistans e finalman en lot i bezwen ganny konstri. Par kont, se pa zis laparans sa batiman ki atir dimoun ver Zeova. Sa vre lanmour ki ganny demontre par sa bann ki pe konstri sa bann lasal osi i annan en lefe lo lafason ki dimoun i konsider nou lorganizasyon. Annou get detrwa legzanp.\n11 Lendonezi. Ler en zonm ki ti pe get konstriksyon en Lasal Rwayonm ti dekouver ki tou bann travayer ti bann volonter, i ti dir: “Zot vreman enkrwayab! Mon’n vwar konman ki sakenn ant zot i travay dan lazwa e avek tou zot leker, menm si zot pa pe ganny peye. Mon krwar pa si i annan en lot lorganizasyon relizye parey zot!”\n12 Likrenn. En madanm ki tou le zour ti pas o bor en sit konstriksyon Lasal Rwayonm ti asire ki sa bann travayer ti bann Temwen e ki sa batiman ti bezwen en Lasal Rwayonm. I ti dir: “Mon ser ti’n koz avek mwan lo Temwen Zeova akoz li i enn. Me, ler mon ti get sa travay konstriksyon ki ti pe ganny fer, mon ti santi ki mwan osi mon ti anvi form parti sa fanmir spirityel. Mon ti trouv sa vre lanmour ganny demontre laba.” Sa madanm ti aksepte en letid Labib e i ti batize an 2010.\n13, 14. (a) Ki ou’n aprann avek lafason ki en koup marye ti reakte apre ki zot ti’n obzerv bann aktivite ki ti pe ganny fer kot en sit konstriksyon? (b) Ki ou kapab fer pour fer sir ki ou landrwa ladorasyon i onor non Zeova?\n13 Larzantin. En koup marye ti apros en frer responsab kot konstriksyon en Lasal Rwayonm. Sa msye ti dir: “Nou ti pe get zot travay e . . . nou’n deside ki nou anvi aprann lo Bondye dan sa landrwa.” Apre i ti demande, “Ki mon devret fer pour kalifye pour asiste renyon isi?” Sa koup ti aksepte en letid Labib ki zot ti ganny ofer avek en kondisyon ki zot fanmir antye i partisipe. Bann frer ti kontan e dakor avek sa kondisyon.\n14 Petet ou pa’n ganny sa privilez pour ede dan konstriksyon sa Lasal Rwayonm kot ou ale, me ou ankor kapab fer keksoz pour ede pour ki ou landrwa ladorasyon i anmenn loner lo non Zeova. Par egzanp, avek lantouzyasm ou kapab envit ou etidyan Labib, dimoun ki ou vizite ek lezot pour asiste renyon avek ou kot Lasal Rwayonm. Ou osi annan sa loportinite pour ede netwaye e mentenir ou landrwa ladorasyon. Si ou kalkil byen ou bidze, ou kapab fer kontribisyon pour bann depans Lasal Rwayonm kot ou asiste ouswa kontribye pour konstriksyon lezot landrwa ladorasyon dan lezot parti lemonn. (Lir 1 Korentyen 16:2.) Tou sa bann aktivite i ede pour loue non Zeova.\nBann travayer ki “ofer zot lekor volonterman”\n15-17. (a) Lekel ki fer laplipar sa bann travay konstriksyon? (b) Ki ou’n aprann avek komanter bann koup ki’n travay lo bann proze konstriksyon enternasyonal?\n15 Bann frer ek ser lokal ki souvan fer bokou sa bann travay pour konstri Lasal Rwayonm, Lasal Lasanble ek fasilite biro brans. Me, souvandfwa, zot ganny led lezot frer ek ser sorti dan lezot pei ki annan leksperyans dan konstriksyon. Serten sa bann volonter in aziste zot progranm pour ki zot kapab travay lo sa bann proze enternasyonal pour plizyer semenn. Lezot in volonterman pare pour servi pour plizyer lannen, travay lo diferan proze konstriksyon nenport kote zot ganny anvoye.\nTimo ek Lina Lappalainen (Vwar paragraf 16)\n16 I annan defi pour travay dan konstriksyon enternasyonal, me son rekonpans i vo lapenn. Par egzanp, Timo ek Lina in al dan plizyer pei Lazi, Lerop ek Sid Lanmerik pour travay lo konstriksyon Lasal Rwayonm, Lasal Lasanble ek biro brans. Timo i dir, “Tou le de-z-an mon’n ganny en nouvo landrwa pour al ede diran sa dernyen 30 an.” Lina, ki ti marye avek Timo 25 an pase i dir, “Mon’n servi avek Timo dan 10 diferan pei. I demann en kantite lenerzi ek letan pour adapte avek nouvo kalite manze, klima, langaz, teritwar predikasyon e pour fer zanmi.” * Eski son zefor ti vo lapenn? Lina i dir, “Bann defi in fer nou ganny plis benediksyon ankor. Nou’n eksperyans lanmour Kretyen ek lospitalite e nou’n santi lanmour Zeova dan lafason ki i ti pe pran swen avek nou. Nou’n osi vwar lakonplisman promes ki Zezi ti fer avek son bann disip dan Mark 10:29, 30. Nou’n ganny san fwa plis frer, ser ek manman spirityel.” Timo i dir, “Nou santi en gran satisfaksyon pour servi nou abilite pour akonplir sa latas pli nob, setadir pour ogmant bann byen nou Lerwa.”\n17 Darren ek Sarah ki ti ede lo bann proze konstriksyon Lafrik, Lanmerik Santral, Lazi, Lerop, Sid Lanmerik ek Sid Pasifik i santi ki zot in ganny plis ki sa ki zot in donnen. Malgre bann defi ki zot ti rankontre, Darren i dir: “I ti en gran privilez pour travay avek bann frer sorti dan diferan parti lemonn. Mon’n remarke ki sa lanmour ki nou annan pour Zeova i parey en difil ki fer letour later e ki zwenn nou tou ansanm.” Sarah i dir: “Mon’n aprann sitan kantite avek mon bann frer ek ser sorti dan diferan kiltir! Kan mon vwar bann sakrifis ki zot fer pour servi Zeova, sa i motiv mwan pour kontinyen donn mon meyer.”\n18. Ki mannyer sa profesi dan Psonm 110:1-3 in ganny akonplir?\n18 Lerwa David ti profetize ki menm si bann sitwayen Rwayonm Bondye ti pou fer fas avek sa bann defi, zot ti pou “ofer zot lekor volonterman” pour promot lentere Rwayonm. (Lir Psonm 110:1-3.) Tou sa ki enplike dan sa travay ki siport Rwayonm i annan en par pour zwe pour akonpli sa parol profetik. (1 Kor. 3:9) Sa kantite biro brans, sa plizyer santenn Lasal Lasanble ek sa plizyer milye Lasal Rwayonm dan lemonn i en laprev konvenkan ki sa Rwayonm i reel e ki i pe dirize la konmela. Pa i vreman en gran privilez ki nou annan pour servi Lerwa Zezi Kri dan en travay ki donn Zeova sa loner ki i vreman merite!\n^ par. 6 An 2013, plis ki 230,000 volonter ti ganny aprouve pour travay avek sa 132 Komite Konstriksyon Rezyonal Leta-z-ini. Dan sa pei, tou le-z-an sa bann komite i kordin konstriksyon apepre 75 Lasal Rwayonm e ede aranze ouswa repar apepre 900 lasal.\n^ par. 9 Sa sif pa enkli sa kantite Lasal Rwayonm ki’n ganny konstri dan lezot pei ki pa tonm anba sa laranzman.\n^ par. 16 Bann serviter enternasyonal i pas lamazorite zot letan lo bann sit konstriksyon, me zot osi siport kongregasyon lokal dan predikasyon dan wikenn ouswa lo tar apremidi.\nAkoz nou konstri Lasal Rwayonm ek biro brans?\nKi mannyer nou travay konstriksyon i anmenn loner lo Zeova?\nKi ou kapab fer pour siport konstriksyon ek antretyen bann landrwa ladorasyon?


Moss London skinny blazer in karp print | ASOS\nMoss London skinny blazer in karp print\nStructured lightweight jacquard\n9678976 9678976 MOSS BROS Moss London skinny blazer in karp print Find the best selection of Moss London skinny blazer in karp print. Shop today with free delivery and returns (Ts&Cs apply) with ASOS! 62.5 US ASOS


Pour 10 ans, Hyundai Santa Fe ou Toyota RAV4 2020? | RPM\nCette semaine, nos deux journalistes vous proposent un duel entre le Jeep Cherokee Limited et le Hyundai Santa Fe 2.0T Ultimate. Soyez à l’écoute pour…\n1. Toyota RAV4 2017\n4. Toyota RAV4 2016\n8. Toyota RAV4 2021\n9. Toyota RAV4 2017\n10. Toyota RAV4 2013


Why pay for escorts in Birkthwaite?\n© Massage Parlours Birkthwaite. All rights reserved


Lekel Zeova? “Gete! Sa i nou Bondye” | Apros Bondye\n“Gete! Sa i nou Bondye”\n1, 2. (a) Ki kestyon ou ti pou kontan demann Bondye? (b) Ki Moiz ti demann Bondye?\nESKI ou kapab mazin ou pe fer en konversasyon avek Bondye? Zis sa panse ki Souvren liniver pe koz avek ou i fer ou ganny frison! Premye kou, ou ezite, me apre ou kapab reponn. I ekoute, i reponn, e i menm fer ou santi ou alez pour demann nenport kestyon ki ou anvi. Aprezan, ki kestyon ou ti pou demande?\n2 En bon pe letan pase, ti annan en zonm ki ti dan menm sitiasyon. I ti apel Moiz. Parkont, sa kestyon ki i ti swazir pour demann Bondye i kapab sirprann ou. I pa ti demann konsernan li, son lavenir, oubyen menm lo move kondisyon limanite. Okontrer, i ti demann non Bondye. Ou kapab trouv sa drol akoz Moiz ti deza konn non personnel Bondye. Alor, son kestyon ti kapab annan en sinifikasyon pli profon. Annefe, i ti sa kestyon pli enportan ki Moiz ti’n kapab demande. Sa kestyon i fer lefe lo nou tou. I kapab ed nou pran en pa enportan pour apros avek Bondye. Konman? Annou vwar an bref sa konversasyon remarkab.\n3, 4. Ki ti arive ki ti fer Moiz ganny en konversasyon avek Bondye, e ki pwen enportan zot konversasyon?\n3 Moiz ti annan 80 an. I ti’n pas karant an byen lwen avek son pep, bann Izraelit, ki ti bann lesklav an Lezip. En zour, kan i ti pe vey bann troupo son boper, i ti vwar en fenomenn drol. En brousay ti pe pran dife, me sa brousay pa ti pe brile. I ti zis kontinyen pran dife, parey en far pe klere lo montanny. Moiz ti aprose pour li get pli pre. I ti sote kan en lavwa sorti dan milye sa brousay ti koz avek li. Par mwayen en lanz, Bondye ek Moiz ti ganny en gran konversasyon. Parey ou konnen, Bondye ti demann Moiz, ki ti en pe ezite, pour kit son lavi trankil deryer e retourn Lezip pour delivre bann Izraelit dan lesklavaz.—Egzod 3:1-12.\n4 Aprezan, Moiz ti kapab demann Bondye nenport kestyon. Pourtan, remarke ki kestyon i ti swazir pour demande: “Sipoze mon’n ariv kot bann garson Izrael e mon dir zot: ‘Bondye zot zanset in anvoy mwan kot zot,’ e zot dir mwan, ‘Ki mannyer i apele?’ Ki mon pou dir zot?”—Egzod 3:13.\n5, 6. (a) Ki laverite senp e enportan kestyon Moiz i ansenny nou? (b) Ki pli move keksoz ki’n ganny fer avek non Bondye? (c) Akoz i sitan enportan ki Bondye in revel son non avek limanite?\n5 Premyerman, sa kestyon i ansenny nou ki Bondye i annan en non. Nou pa devret pran sa senp laverite alalezer. Pourtan, bokou dimoun i fer li. Non personnel Bondye in ganny retire dan en kantite tradiksyon Labib e i’n ganny ranplase avek bann tit, tel parey “Senyer” ek “Bondye.” Sa i en keksoz pli tris e pli move ki’n ganny fer onon larelizyon. Apre tou, ki premye keksoz ou fer kan ou rankontre en dimoun? Pa ou demann li son non? I menm parey avek konn Bondye. I pa en Bondye ki napa en non oubyen ki tro lwen avek nou, ouswa ki nou pa kapab konnen oubyen konpran. Menm si i envizib, i en vre personnaz, e i annan en non. Son non i Zeova.\n6 Deplis, kan Bondye i revel son non personnel, en keksoz remarkab e eksitan pe esper nou. I pe envit nou pour konn li. I anvi nou fer pli bon swa ki nou kapab dan lavi, setadir pour apros avek li. Me Zeova in fer plis ki zis dir nou son non. I’n osi ansenny nou lo sa Bondye ki sa non i reprezante.\nSinifikasyon Non Bondye\n7. (a) Ki non personnel Bondye i vedir? (b) Ki Moiz ti vreman anvi konnen kan i ti demann Bondye Son non?\n7 Zeova ti swazir son prop non. Sa non i annan bokou sinifikasyon e nou konprenezon se ki “Zeova” i vedir “I fer arive.” Napa en lot parey li parski se li ki’n fer tou keksoz ki egziste e i fer tou son plan ganny akonplir. Sa i fer nou annan en gran ladmirasyon pour li. Me eski i annan en lot laspe dan sinifikasyon non Bondye? Sirman Moiz ti anvi aprann plis, i ti konnen ki Zeova i sa Kreater e i ti konn non Bondye. Sa non pa ti nouvo. Bann dimoun ti’n servi sa non pour plizyer lannen. San dout, kan Moiz ti demann non Bondye, i ti anvi konn plis lo sa enn ki ganny reprezante par sa non. Annefe, i ti pe dir: ‘Ki mon kapab dir ou pep Izrael konsernan ou ki pou batir zot lafwa dan ou, ki pou konvenk zot ki vreman ou pou delivre zot?’\n8, 9. (a) Konman Zeova ti reponn kestyon Moiz, e kwa ki mal dan lafason ki Son larepons in souvan ganny tradwir? (b) Ki savedir “Mon pou vin sa ki mon oule vini”?\n8 Dan son larepons, Zeova ti revel en laspe merveye son personnalite ki relye avek sinifikasyon son non. I ti dir avek Moiz: “Mon pou vin sa ki mon oule vini.” (Egzod 3:14) Bokou tradiksyon Labib i dir koumsa: “Mon sa ki mon ete.” Me, Bondye pa ti pe senpleman dir ki i egziste. Okontrer, Zeova ti pe ansenny Moiz, osi byen ki nou tou, ki I “pou vin” oubyen swazir pour vin nenport kwa ki neseser pour akonpli Son bann promes. Tradiksyon J. B. Rotherham i tradwir sa verse dan en fason kler: “Mon pou vin nenport kwa ki fer mwan plezir.” En eksper dan langaz Ebre, i eksplik sa fraz dan sa fason: “Nenport ki sitiasyon oubyen problenm . . . , Bondye pou ‘vin’ solisyon sa problenm.”\n9 Ki sa ti vedir pour bann Izraelit? Nenport lobstak ki zot ti pou rankontre, nenport kondisyon difisil zot ti pou trouv zot ladan, Zeova ti pou vin nenport kwa ki ti neseser pour kapab delivre zot anba lesklavaz e anmenn zot dan Later Promiz. Sirman sa non ti fer zot met konfyans dan Bondye. I kapab fer menm parey pour nou ozordi. (Psonm 9:10) Akoz?\n10, 11. Konman ki non Zeova i envit nou pour konsider li konman sa pli bon Papa ki nou kapab mazinen e ki pli kapab adapte avek tou sitiasyon? Eksplike.\n10 Pour donn en legzanp: Bann paran i konnen ki zot annan en kantite rol pour zwe kan zot pran swen avek zot zanfan e lafason zot bezwen adapte avek sa bann rol. Dan lespas en zournen, en paran i bezwen zwe rol en ners, en kwizinyen, en ansennyan, enn ki donn disiplin, en ziz, e plis ankor. Bokou paran i santi ki sa kantite rol ki zot bezwen zwe i tro bokou pour zot. Zot remark sa konfyans total ki zot zanfan i met dan zot. Sa bann zanfan pa zanmen doute ki manmi oubyen dadi i kapab fer sa boubou aret fer mal, rezourd bann dispit, aranz okenn zouzou ki’n kase, e reponn nenport kestyon ki vin dan zot lespri akoz zot toultan pe fournen. Serten paran i santi ki zot pa merite sa konfyans ki zot zanfan i met dan zot, e souvannfwa zot fristre par zot prop limit. Zot pa santi zot vreman alaoter pour akonpli plizyer sa bann rol.\n11 Zeova osi i en paran ki annan lanmour. Me dan limit son bann standar parfe, napa nanryen ki i pa kapab vini pour li kapab pran swen avek son bann zanfan lo later dan pli bon fason posib. Alors son non, Zeova, i envit nou pour konsider li konman sa pli bon Papa ki nou kapab mazinen. (Zak 1:17) Moiz ek lezot Izraelit fidel ti deswit aprann ki Zeova i azir an akor avek son non. Zot ti get avek ladmirasyon kan Zeova li menm ti vin en Komandan Militer ki toultan ganny laviktwar, sa Enn ki kontrol lanatir, sa Enn ki donn Lalwa, en Ziz, en Arsitek, sa Enn ki fourni manze ek delo, sa Enn ki prezerv lenz ek sandalet, e plis ankor.\n12. Konman ki latitid Faraon anver Zeova i diferan avek sa ki pour Moiz?\n12 Dan sa fason, Bondye in fer dimoun konn son non personnel, i’n revel bann laspe merveye lo sa Bondye ki ganny reprezante par sa non e i’n demontre ki sa ki i dir lo son lekor i vre. San dout, Bondye i anvi nou konn li. Konman nou reazir? Moiz ti anvi konn Bondye. Sa dezir senser ti gid lavi Moiz e fer li vin pli pros avek son Papa ki dan lesyel. (Nonm 12:6-8; Ebre 11:27) Malerezman, zis en pti gin dimoun ki ti viv dan letan Moiz ki ti annan sa menm dezir. Kan Moiz ti mansyonn non Zeova avek Faraon, sa lerwa Ezipsyen orgeye ti demande dan en fason brit: “Lekel li Zeova?” (Egzod 5:2) Faraon pa ti anvi konn plis konsernan Zeova. Okontrer, avek lorgey i ti rezet Bondye Izrael konmsi i pa enportan e i napa nanryen pour fer avek li. Sa pwennvi i vreman komen denozour e i anpes bann dimoun konn sa laverite pli enportan setadir, ki Zeova i Souvren Senyer.\nSouvren Senyer Zeova\n13, 14. (a) Akoz Zeova i ganny en kantite tit dan Labib, e lekel serten sa bann tit? (Vwar bwat “ Serten Tit ki Zeova i annan.”) (b) Akoz zis Zeova ki kapab ganny apele “Souvren Senyer”?\n13 Zeova i telman adapte avek tou sitiasyon ki i annan drwa pour annan plizyer tit dan Labib. Sa bann tit pa pli siperyer ki son non personnel; okontrer, zot ansenny nou plis lo ki sa non i reprezante. Par egzanp, i ganny apele “Souvren Senyer Zeova.” (2 Samyel 7:22) Sa tit, ki aparet plis ki san fwa dan Labib, i dir nou pozisyon Zeova. Zis li tousel ki annan drwa pour vin Dirizan dan liniver. Annou vwar akoz.\n14 Napa lot Kreater parey li. Revelasyon 4:11 i dir: “Nou Senyer, nou Bondye, ou merite resevwar laglwar, loner ek pisans, parski ou’n kree tou keksoz, e se par ou lavolonte ki zot egziste e ki zot in ganny kree.” Sa zoli parol pa kapab aplik pour okenn lot dimoun. Tou keksoz dan liniver in ganny kree par Zeova! San dout, Zeova i merit loner, pwisans, ek laglwar vi ki i Souvren Senyer ek Kreater tou keksoz.\n15. Akoz Zeova i ganny apele “Lerwa eternel”?\n15 En lot tit ki aplik zis pour Zeova tousel se “Lerwa eternel.” (1 Timote 1:17; Revelasyon 15:3, NW) Ki sa i vedir? I difisil pour nou konpran, me Zeova i eternel. Sa i vedir ki i’n toultan egziste e i pou toultan egziste. Psonm 90:2 i dir ki Zeova in toultan e i pou toultan Bondye. Alors Zeova napa en konmansman, i’n touzour egziste. I annan tou drwa pour ganny apele “Ansyen bann Zour”—i’n egziste pour en leternite avan okenn dimoun oubyen okenn lot keksoz dan liniver ti vin an legzistans! (Danyel 7:9, 13, 22) Lekel ki kapab vreman kestyonn son drwa konman Souvren Senyer?\n16, 17. (a) Akoz nou pa kapab vwar Zeova, e akoz sa pa devret sirprann nou? (b) Dan ki sans Zeova i bokou pli reel ki okenn keksoz ki nou kapab vwar e touse?\n16 Pourtan, serten dimoun i kestyonn sa drwa, parey Faraon ti fer. En parti sa problenm se ki bann imen enparfe i met tro bokou konfyans dan sa ki zot kapab vwar avek zot lizye. Nou pa kapab vwar Souvren Senyer. I en lespri, envizib devan lizye imen. (Zan 4:24) Deplis, si en dimoun ti debout devan Zeova Bondye, i ti pou mor deswit. Zeova li menm ti dir avek Moiz: “Ou pa kapab vwar mon figir, akoz napa okenn zonm ki kapab vwar mwan e kontinyen reste vivan.”—Egzod 33:20; Zan 1:18.\n17 Sa pa devret sirprann nou. Moiz ti arive vwar zis en pti gin laglwar Zeova, aparaman par mwayen en lanz. Ki lefe sa ti annan? Pour en pe letan apre, figir Moiz ti pe klate. Bann Izraelit ti menm per pour get figir Moiz. (Egzod 33:21-23; 34:5-7, 29, 30) Alor, sirman okenn imen pa kapab get Souvren Senyer dan tou son laglwar! Eski sa i vedir ki i pa sitan reel konpare avek nenport keksoz ki nou kapab vwar e touse? Non, nou pare pour aksepte legzistans bann keksoz ki nou pa kapab vwar tel parey divan, elektrisite, ek panse. Deplis, Zeova i eternel, i pa ganny afekte par letan ki pase, menm plizyer bilyon lannen! Dan sa sans, i bokou pli reel ki okenn keksoz ki nou kapab touse oubyen trouve, akoz tou sa ki dan lemonn i finalman ganny afekte e deteryore avek letan. (Matye 6:19) Me eski nou devret vwar li konman en lespri ki’n vin par azar, ki lwen avek nou e ki nou pa kapab ganny en konpran ki i ete? Annou vwar.\nEn Bondye avek en Personnalite\n18. Ki vizyon Ezekyel ti gannyen, e ki sa kat figir sa bann “kreatir vivan” i reprezante?\n18 Menm si nou pa kapab vwar Bondye, i annan bann pasaz eksitan dan Labib ki permet nou ganny en pti apersi dan lesyel. En legzanp se premye sapit liv Ezekyel. Ezekyel ti ganny en vizyon lo lorganizasyon Zeova dan lesyel. I ti vwar en gran kales dan lesyel. Sa ki sirtou enpresyonan se deskripsyon sa bann kreatir spirityel pwisan otour Zeova. (Ezekyel 1:4-10) Sa bann “kreatir vivan” i annan en relasyon tre pros avek Zeova, e zot laparans i dir nou en keksoz enportan konsernan sa Bondye ki zot servi. Sakenn ant zot i annan kat figir; figir en toro, en lyon, en leg, ek en zonm. Aparaman, sa bann figir i reprezant sa kat kalite remarkab dan personnalite Zeova.—Revelasyon 4:6-8, 10.\n19. Ki kalite ki ganny reprezante par figir (a) sa toro? (b) sa lyon? (c) sa leg? (d) sa zonm?\n19 Dan Labib, en toro i souvan reprezant pwisans, e i byen apropriye akoz i en zannimo ki gro e for. De lot kote, en lyon i souvan reprezant lazistis akoz vre lazistis i demann kouraz, en kalite ki byen renonmen parmi bann lyon. Bann leg zot byen popiler akoz zot trouv byen kler, zot vwar menm bann ptipti lobze ki dan en distans plizyer kilomet. Alors figir en leg pour byen reprezant lasazes Bondye ki vwar tre lwen. Me figir sa zonm? Bon, zonm ki’n ganny fer dan resanblans Bondye i inik akoz i annan sa abilite pour reflekte kalite dominan Bondye, lanmour. (Zenez 1:26) Sa bann laspe dan personnalite Zeova, setadir pwisans, lazistis, lasazes, ek lanmour i souvan ganny mansyonnen dan Labib e zot bann kalite prensipal Bondye.\n20. Eski nou devret trakase ki personnalite Bondye in kapab sanze, e akoz ou reponn dan sa fason?\n20 Eski nou devret trakase ki Bondye in kapab sanze pandan sa milye lannen ki’n pase depi ki i’n ganny dekrir dan Labib? Non, personnalite Bondye pa sanze. I dir nou: “Mwan mon Zeova; mon pa’n sanze.” (Malaki 3:6) Okontrer, olye sanz son lespri zis akoz i anvi sanze, Zeova i prouve ki i en Papa ideal dan lafason ki i reazir avek sak sitiasyon. I demontre sa bann laspe son personnalite ki pli apropriye. Dan sa kat kalite, sa enn ki pli dominan i lanmour. I ganny demontre dan tou sa ki Bondye i fer. I egzers son pwisans, lazistis, ek lasazes dan en fason ranpli avek lanmour. Annefe, Labib i dir en keksoz ekstraordiner konsernan Bondye ek sa kalite. I dir: “Bondye i lanmour.” (1 Zan 4:8) Remarke ki i pa dir ki Bondye i annan lanmour oubyen ki Bondye i kontan nou. Okontrer, i dir ki Bondye i lanmour. Lanmour, son natir fondamantal, i motiv li dan tou sa ki i fer.\n21. Konman ou pou santi anmezir ki ou konn bann kalite Zeova pli byen?\n21 Eski ou’n deza vwar en pti zanfan montre son bann zanmi son papa e apre dir avek lazwa ek lafyerte, “Sa mon dadi”? Bann adorater Bondye i annan tou rezon pour santi menm parey konsernan Zeova. Labib i predir en letan kot en pep fidel pour kriye: “Gete! Sa i nou Bondye.” (Izai 25:8, 9) Pli ou konn bann kalite Zeova pli byen, pli ou pou santi ki ou annan sa pli bon Papa ki ou kapab mazinen.\n22, 23. Konman Labib i dekrir nou Papa ki dan lesyel, e konman nou konnen ki i anvi nou vin pros avek li?\n22 Sa Papa i pa en papa ki napa okenn santiman, oubyen ki lwen avek nou, menm si bann filozof ek serten dimoun dan larelizyon i ansenny sa. Byensir nou pa santi nou atire avek en Bondye ki napa santiman, e Labib pa dekrir nou Papa ki dan lesyel dan sa fason. Okontrer, i apel li “Bondye ere.” (1 Timote 1:11, NW) I annan bann santiman for me ki osi ranpli avek tandres. ‘Son leker i fer mal’ kan nou pa swiv son bann gidans ki i fourni pour nou byennet. (Zenez 6:6; Psonm 78:41) Me kan nou azir dan en bon fason dapre son Parol, nou fer son ‘leker rezwir.’—Proverb 27:11.\n23 Nou Papa i anvi ki nou pros avek li. Son Parol i ankouraz nou pour “antre an kontak avek li, e ki an tatan [nou] a trouv li. An realite i pa lwen avek sakenn parmi nou.” (Akt 17:27) Me konman i posib pour bann senp imen apros avek Souvren Senyer liniver?\nSerten Tit ki Zeova i annan\nTou Pwisan. Son pwisans napa limit, i enposib pour reziste sa pwisans.—Revelasyon 15:3.\nPapa. Sours tou lavi, enkli lavi eternel, i annan lanmour parey en papa pour son bann serviter.—Proverb 27:11; Zan 5:21.\nAnsennyan. I en ansennyan ki annan lasazes, avek ki nou devret rod lenstriksyon ek gidans.—Izai 30:20; 48:17.\nRos. I pa sanze, i en refiz ki solid.—Deterononm 32:4.\nBerze. I gid e protez son bann serviter ki parey mouton e i fer laranzman pour soutenir zot spirityelman.—Psonm 23:1.


Denny’s Launches ‘Hobbit’-Inspired Menu | PRNewser\nNEXT:How Is IBM America’s ‘Greenest Company?’ PREVIOUS:Do We Really 'All Love Teachers?' (No, We Don't.)\nBrands | Pop Culture | Video\nBy Elizabeth S. Mitchell on Oct. 23, 2012 - 12:03 PMComment


July 2018 – Page 3 – The National Assembly of Seychelles\n17 July, 2018\tComments Off on Verbatim Wednesday 27th June, 2018\nNATIONAL ASSEMBLY OF SEYCHELLES Wednesday 27th June, 2018 The Assembly met at 9am National Anthem Moment of Reflection Mr Deputy Speaker in the Chair MR DEPUTY SPEAKER Bon bonzour tou bann Manm Onorab tou bann dimoun ki a lekout. Byenveni ankor pour nou sesyon Lasanble Nasyonal ozordi le 27 Zen. Tou dabor mon ti a konmans avek en lanons, ...\n17 July, 2018\tComments Off on Verbatim Wednesday 4th July, 2018\nNATIONAL ASSEMBLY OF SEYCHELLES Wednesday 04th July, 2018 The Assembly met at 9am National Anthem Moment of Reflection Mr Speaker in the Chair MR SPEAKER Bonzour tou Manm Onorab e bonzour tou Manm piblik ki a lekout e ki pe swiv travay Lasanble Nasyonal. Nou pou kontinyen nou travay bomaten e la devan mwan lo Order Paper nou annan premye ...\n17 July, 2018\tComments Off on The Civil Code of Seychelles, 2018\n17 July, 2018\tComments Off on Curatelle Bill, 2018\n17 July, 2018\tComments Off on Civil Code of Seychelles (Consequence of Enactment) Bill 2018\nOrder Paper for Sitting of Tuesday 17th July 2018\n16 July, 2018\tComments Off on Order Paper for Sitting of Tuesday 17th July 2018\nNational Assembly of Seychelles The Secretariat ORDER PAPER Sitting of Tuesday 17th July, 2018 at 9a.m. 1. National Anthem 2. Moment of Reflection 3. Communications from the Chair 4. Public Bills First Reading Civil Code of Seychelles Bill, 2018. (Bill No. 13 of 2018) Civil Code of Seychelles (Consequence of Enactment) Bill, 2018. (Bill No.14 of 2018) Curatelle Bill, 2018. ...\nControl & Protection of Dogs Bill, 2018\n16 July, 2018\tComments Off on Control & Protection of Dogs Bill, 2018\n13 July, 2018\tComments Off on Speaker Attends the 43rd Plenary Assembly Session in Angola\nA Delegation from the National Assembly, led by the Speaker of the National Assembly, Honourable Nicholas Prea, attended the 43rd Plenary Assembly Session of the Southern African Development Community Parliamentary Forum (SADC-PF) held in Luanda – Angola from 20th June to 02nd July 2018. Other Members of the delegation included: Honourable Wavel Ramkalawan, Honourable Terence Mondon, Honourable Chantal Ghislain, Honourable ...\nInternational Affairs Committee Meet with Trade Consultant\n13 July, 2018\tComments Off on International Affairs Committee Meet with Trade Consultant\nThe International Affairs Committee chaired by Hon Jean-Francois Ferrari met with the Department of Trade in the Ministry of Finance, Trade, Investment and Economic Planning on Thursday 12th July 2018. The Department of Trade initiated the meeting with Dr. Gustav Brink (a Consultant from South Africa) and the International Affairs Committee. Dr. Brink was accompanied by Mrs Cindy Chang-Leng Clair ...\n12 July, 2018\tComments Off on Verbatim Tuesday 26th June, 2018\nNATIONAL ASSEMBLY OF SEYCHELLES Tuesday 26th June, 2018 The Assembly met at 9am National Anthem Moment of Reflection Mr Deputy Speaker in the Chair MR DEPUTY SPEAKER Bon bonzour tou bann Manm Onorab. Bonzour tou bann envite ki dan Gallery ozordi. Nou annan bann rezidan Mont Buxton an partikilye. En bonzour spesyal pou zot. Zot MNA osi isi ozordi. En ...


Program Politik LALIT lor MBC: Rada Kistnasamy lor kriz dan lindistri sikriyer\nZordi li inanim,Ena gro problem ki pe menas lavenir lindistri sikriyer dan Moris.\nTu dimunn realiz lanpler kriz ki ena divan nu, avek rediksyon drastik dan pri disik ki pe vini lor marse eropeen.\nLalit ti predir sa kalite kriz la depi plizyer banane.\nDiferan guvernman, ki li travayis avan, ki li MSM MMM aster, finn shifte fardo kriz lindistri sikriyer depi patrona pu met lor ledo laburer, artizan ek ti-planter.\nZordi travayer dan tablisman pe revinn sezonye.\nKriz dan lindistri sikriyer li rezilta direk depi aplikasyon regleman WTO.\nLalit form parti lavwa ki pe leve antye lemond kont sa politik WTO ki pe fer dimunn mizer vinn pli mizer dimunn ris pli ris.\nZordi finn ariv ler pu nu pans gran. Finn ariv ler pu kestyonn sa lagrikiltir ki baze ankor lor plantasyon kann ek prodiksyon disik. Finn ariv ler pu pans lor itilizasyon tu nu bon later agrikol pu plantasyon manze e konverti bann mulin ar lindistri agro-alimanter; puki ena lanplwa pu nu zenerasyon ek zenerasyon ki pe vini divan.\nKonpansasyon linyon eropeen bizin al dan enn kanpayn prodiksyon alimanter debaz, nonpli al gaspiye kuma serom pu tablisman ki dan leral.\nNu pu opoz prosen guvernman ki pu fer devalyasyon rupi pu permet tablisman kontinye fer profi.\nNu pu mobilize kont enn lot vag lisansiman.\nInn ler pu vot Lalit, pu dir ki ena lot alternatif ki posib ek ena enn lot sime ki posib.


Sans titre bleu by Bault, 2017 | Print | Artsper (761262)\nBault Sans titre bleu, 2017\n"Bault est un artiste incontournable de la scène urbaine actuelle.\nCette xylogravure est une fenêtre sur le cabinet de curiosités de Bault dans lequel se croisent animaux fantasmagoriques, monstres bienveillants et folkloriques. Elle est imprimée sur papier fait main du Moulin de Brousse en 40 exemplaires signés et numérotés par l’artiste.\nBelle acquisition de cœur et de raison pour les amateurs d’art urbain.\nArtiste muraliste parmi les plus originaux de la scène parisienne, ses nombreuses réalisations et collaborations, toujours colorées sont peuplés de personnages tracés avec virtuosité puis soigneusement ancrés dans le creuset de l'Art brut. Surprenantes et reconnaissables, les œuvres de Bault naissent de son désir de dessiner, d'expérimenter, de se mettre en danger, de partager... "\nA graduate of the Ecole des Arts Décoratifs de Strasbourg, he lives and works in Paris.\nArtworks by Bault\nLa serre du Jardin des plantes, 2020\nLa Foir'Fouille Siège Social, 2020\nSouvenirs de Prusse, 2017\nRamen Miso, 2019